qundao/data-zh-poetry huggingface dataset:
次韵昌甫论菊之结盘者无真意
作者：韩淲
朝代：宋

丛生闲得把檀栾，岂待修治结束看。笑倒街头誇卖者，陶家真意已摧残。秋来何物伴吾真，药菊甘香最可珍。见说缭潭人不老，肯随杂色斗时新。
次韵昌甫论菊之结盘者无真意·其一
作者：韩淲
朝代：宋

丛生闲得把檀栾，岂待修治结束看。
笑倒街头夸卖者，陶家真意已摧残。
次韵昌甫论菊之结盘者无真意·其一
作者：韩淲
朝代：宋

丛生闲得把檀栾，岂待修治结束看。笑倒街头誇卖者，陶家真意已摧残。
次韵昌甫论菊之结盘者无真意·其二
作者：韩淲
朝代：宋
体裁：七言绝句

秋来何物伴吾真，药菊甘香最可珍。见说缭潭人不老，肯随杂色斗时新。
次韵昌甫达夫斯远子功
作者：韩淲
朝代：宋

日月推迁事转新，百年同尽草栖尘。纷纷遮莫相欺得，一首閒诗且送春。青山好处杜鹃知，芳草离离正绿滋。我已颠狂无藉在，又随名胜学题诗。南池风物尽可玩，常记春时踏雨行。一自花飞柳叶暗，不知贴贴莲荷生。
次韵昌甫达夫斯远子功·其一
作者：韩淲
朝代：宋
体裁：七言绝句

日月推迁事转新，百年同尽草栖尘。纷纷遮莫相欺得，一首閒诗且送春。
次韵昌甫达夫斯远子功·其三
作者：韩淲
朝代：宋

南池风物尽可玩，常记春时踏雨行。一自花飞柳叶暗，不知贴贴莲荷生。
次韵昌甫达夫斯远子功·其三
作者：韩淲
朝代：宋

南池风物尽可翫，常记春时踏雨行。
一自花飞柳叶暗，不知贴贴莲荷生。
次韵昌甫达夫斯远子功·其二
作者：韩淲
朝代：宋
体裁：七言绝句

青山好处杜鹃知，芳草离离正绿滋。我已颠狂无藉在，又随名胜学题诗。
次韵昌甫送周正子入太学
作者：韩淲
朝代：宋
体裁：七言律诗

西风邂逅清扬婉，三叹章泉满纸诗。取友此时宜自信，决科他日未为迟。贤关礼乐当深考，世路风波不用知。我亦飘零玉溪住，乡评相与见于斯。
次韵昌甫镌歙砚
作者：韩淲
朝代：宋
体裁：五言律诗

圆泽三生石，陈登百尺楼。砚因铭共永，诗与字俱锼。此老非徒耳，閒人更点头。魏铜那敢拟，朱锡盍为侔。
次韵昌甫闻予过仲益见寄
作者：韩淲
朝代：宋

离羣常恨不能佳，桂到秋深处处花。
幽讨既寻泉水矣，傍搜岂忘月轩耶。
翁留觞酌时煨栗，友为炉熏更作茶。
不是襟期安得此，世间余事我何加。
次韵昌甫闻予过仲益见寄
作者：韩淲
朝代：宋

离群常恨不能佳，桂到秋深处处花。幽讨既寻泉水矣，傍搜岂忘月轩耶。翁留觞酌时煨栗，友为炉熏更作茶。不是襟期安得此，世间馀事我何加。
次韵晁仲二同仓使游灵岩
作者：韩淲
朝代：宋
体裁：七言律诗

使华春入梵王宫，仿佛工颦在眼中。邂逅五湖应自适，纵横七国漫争雄。一时宾从欢无极，千古兴亡恨莫穷。空锁灵岩旧踪迹，画船赢得满篙风。
次韵晁元默和李季章参政长句因寄呈李参
作者：韩淲
朝代：宋

雅怀何地不为春，弭节临川亦载欣。万事悠悠俱昨梦，一身落落掩前闻。山焚玉石何难辨，水杂淄渑未易分。喜见故家新筑就，试看灵谷赋烟云。髣髴风流转小车，洛中情味尚谁家。江湖水满无飞雁，城郭春深有乱鸦。且自山间更林下，从渠地角是天涯。不因胜事那能此，一色红红白白花。
次韵晁元默和李季章参政长句因寄呈李参·其一
作者：韩淲
朝代：宋
体裁：七言律诗

雅怀何地不为春，弭节临川亦载欣。万事悠悠俱昨梦，一身落落掩前闻。山焚玉石何难辨，水杂淄渑未易分。喜见故家新筑就，试看灵谷赋烟云。
次韵晁元默和李季章参政长句因寄呈李参·其二
作者：韩淲
朝代：宋

髣髴风流转小车，洛中情味尚谁家。江湖水满无飞雁，城郭春深有乱鸦。且自山间更林下，从渠地角是天涯。不因胜事那能此，一色红红白白花。
次韵晁元默和李季章参政长句因寄呈李参·其二
作者：韩淲
朝代：宋

髣髴风流转小车，洛中情味尚谁家。
江湖水满无飞鴈，城郭春深有乱鸦。
且自山间更林下，从渠地角是天涯。
不因胜事那能此，一色红红白白花。
次韵景瑜
作者：韩淲
朝代：宋

尽道今年暖，冬来十月中。
更无霜共雪，时有雨随风。
薄宦其如拙，浮生乃奈穷。
衰颜负清镜，犹借酒能红。
次韵景瑜
作者：韩淲
朝代：宋

尽道今年煖，冬来十月中。更无霜共雪，时有雨随风。薄宦其如拙，浮生乃奈穷。衰颜负清镜，犹借酒能红。
次韵景瑜
作者：韩淲
朝代：宋

春山岁晚成良集，不但杯中酒圣贤。一局棋声转歌扇，醉和归梦入梅边。放身沧海畏人知，除却梅花未欠诗。醉固浑涵醒更爽，我生何特不儿嬉。幽深挈杖信偏宜，更酌新词翡翠卮。带郭路随寒水断，雪松云竹见藩篱。
次韵景瑜
作者：韩淲
朝代：宋

梅花既黄而白，梅萼仍绿且红。与其凌霜驾雪，争如避日藏风。兀坐本缘习懒，苦吟终是乾忙。老去宜抛笔砚，兴阑徒近杯觞。
次韵景瑜·其一
作者：韩淲
朝代：宋

已是山中人，只问山中友。
水仙官梅花，霜浓盛开否。
灵山阁之前，溪山堂之后。
竹裏春山亭，冬深几诗酒。
次韵景瑜·其一
作者：韩淲
朝代：宋

已是山中人，只问山中友。水仙官梅花，霜浓盛开否。灵山阁之前，溪山堂之后。竹里春山亭，冬深几诗酒。
次韵景瑜·其一
作者：韩淲
朝代：宋
体裁：七言绝句

春山岁晚成良集，不但杯中酒圣贤。一局棋声转歌扇，醉和归梦入梅边。
次韵景瑜·其一
作者：韩淲
朝代：宋
体裁：六言诗

梅花既黄而白，梅萼仍绿且红。与其凌霜驾雪，争如避日藏风。
次韵景瑜·其三
作者：韩淲
朝代：宋

幽深挈杖信偏宜，更酌新词翡翠卮。带郭路随寒水断，雪松云竹见藩篱。
次韵景瑜·其三
作者：韩淲
朝代：宋

幽深挈杖信偏宜，更酌新词翡翠巵。
带郭路随寒水断，雪松云竹见藩篱。
次韵景瑜·其二
作者：韩淲
朝代：宋
体裁：五言律诗

从昔秋风起，骚人感兴同。霞收滕阁外，云落楚台中。寂寂无言说，纷纷有事功。漂流水南住，相望屋西东。
次韵景瑜·其二
作者：韩淲
朝代：宋

兀坐本缘习懒，苦吟终是乾忙。老去宜抛笔砚，兴阑徒近杯觞。
次韵景瑜·其二
作者：韩淲
朝代：宋

兀坐本缘习懒，苦吟终是干忙。
老去宜抛笔砚，兴阑徒近杯觞。
次韵景瑜·其二
作者：韩淲
朝代：宋
体裁：七言绝句

放身沧海畏人知，除却梅花未欠诗。醉固浑涵醒更爽，我生何特不儿嬉。
次韵景瑜雨中绝句
作者：韩淲
朝代：宋

人家蚕麦祈晴日，城郭山川断渡时。隐几正看千佛偈，敲门谁送两篇诗。门居地僻无来辙，新绿新荷新笋时。珍重情怀尚能赋，为搜言句和成诗。
次韵景瑜雨中绝句·其一
作者：韩淲
朝代：宋

人家蚕麦祈晴日，城郭山川断渡时。隐几正看千佛偈，敲门谁送两篇诗。
次韵景瑜雨中绝句·其一
作者：韩淲
朝代：宋

人家蚕麦祈晴日，城郭山川断渡时。
隠几正看千佛偈，敲门谁送两篇诗。
次韵景瑜雨中绝句·其二
作者：韩淲
朝代：宋
体裁：七言绝句

门居地僻无来辙，新绿新荷新笋时。珍重情怀尚能赋，为搜言句和成诗。
次韵林德久所赋东坡海外三适图
作者：韩淲
朝代：宋

玉堂学士何清真，惠州儋州犹若人。岂是故作排遣计，却疑画师笔有神。胸罗星斗明是非，旁人谁知杜德机。濯足理发两眼睡，千载寂寥吾与归。
次韵林德久所赋东坡海外三适图·其一
作者：韩淲
朝代：宋
体裁：七言绝句

玉堂学士何清真，惠州儋州犹若人。岂是故作排遣计，却疑画师笔有神。
次韵林德久所赋东坡海外三适图·其二
作者：韩淲
朝代：宋

胸罗星斗明是非，旁人谁知杜德机。濯足理发两眼睡，千载寂寥吾与归。
次韵林德久所赋东坡海外三适图·其二
作者：韩淲
朝代：宋

胸罗星斗明是非，旁人谁知杜德机。
濯足理髮两眼睡，千载寂寥吾与归。
次韵林教授
作者：韩淲
朝代：宋

终朝雨清润，坐啸青林中。
戍楼千鼓传，殷殷闻冬冬。
敢为城市远，犹喜声迹通。
诗成赋幽愤，志岂终困穷。
兴言古达者，鹿门有庞翁。
此话世莫知，因公悦心胸。
次韵林教授
作者：韩淲
朝代：宋

终朝雨清润，坐啸青林中。戍楼千鼓传，殷殷闻鼕鼕。敢为城市远，犹喜声迹通。诗成赋幽愤，志岂终困穷。兴言古达者，鹿门有庞翁。此话世莫知，因公悦心胸。
次韵林教授见别
作者：韩淲
朝代：宋

老我成漫仕，世事马牛风。投身逐毫末，益愧多田翁。乘春欲东游，肯问行李穷。溪干富桃李，花光眩晴空。停桡一举首，壮气犹如虹。灵山正崔嵬，半在返照中。行藏岂人定，忠诚本天通。但顾行未实，奚论报必丰。君诗多隽永，三年几相从。山亭酌别酒，舟车复西东。馀情尚酬句，岁月双鬓蓬。黄发爱玉体，书来置邮筒。
次韵林教授见别
作者：韩淲
朝代：宋

老我成漫仕，世事马牛风。
投身逐毫末，益愧多田翁。
乘春欲东游，肯问行李穷。
溪干富桃李，花光眩晴空。
停桡一举首，壮气犹如虹。
灵山正崔嵬，半在返照中。
行藏岂人定，忠诚本天通。
但顾行未实，奚论报必丰。
君诗多隽永，三年几相从。
山亭酌别酒，舟车復西东。
余情尚酬句，岁月双鬓蓬。
黄髮爱玉体，书来置邮筒。
次韵校官
作者：韩淲
朝代：宋

要底劳生醉即休，从他势利有包羞。秋高野外空环堵，月满城时定倚楼。平揖山光明绝巘，净摇溪影转沧洲。可怜儿辈知陶写，丝竹何如且茗瓯。
次韵校官
作者：韩淲
朝代：宋

要底劳生醉即休，从他势利有包羞。
秋高野外空环堵，月满城时定倚楼。
平揖山光明绝巘，凈摇溪影转沧洲。
可怜儿辈知陶写，丝竹何如且茗瓯。
次韵次公
作者：韩淲
朝代：宋
体裁：七言律诗

梅花腊后与春前，爆竹声中更恍然。来往南山惊渐老，唱酬东郭信能贤。风流往事高情外，雅淡新知醉眼边。尽日论文君慷慨，因时写物我缠绵。
次韵次公
作者：韩淲
朝代：宋

涨云吹雨转轻雷，香草沿阶芍药开。正好青春乃奔走，只宜白日且徘徊。离怀未说人千里，抚事浑如水一杯。酒到多时诗定少，渭城绝唱复谁哉。山人常抱白云眠，梦想云林竹树边。恨不一杯同卜夜，情知七字独吟天。由来里社无非旧，细数交游有是贤。茗事肯随人共煮，樵渔真足豁忧煎。
次韵次公·其一
作者：韩淲
朝代：宋

涨云吹雨转轻雷，香草沿阶芍药开。正好青春乃奔走，只宜白日且徘徊。离怀未说人千里，抚事浑如水一杯。酒到多时诗定少，渭城绝唱复谁哉。
次韵次公·其一
作者：韩淲
朝代：宋

涨云吹雨转轻雷，香草沿阶芍药开。
正好青春乃奔走，只宜白日且徘徊。
离怀未说人千里，抚事浑如水一杯。
酒到多时诗定少，渭城绝唱復谁哉。
次韵次公·其二
作者：韩淲
朝代：宋
体裁：七言律诗

山人常抱白云眠，梦想云林竹树边。恨不一杯同卜夜，情知七字独吟天。由来里社无非旧，细数交游有是贤。茗事肯随人共煮，樵渔真足豁忧煎。
次韵民瞻
作者：韩淲
朝代：宋

独酌梅花醉似泥，市尘何敢近园扉。孤香藉雨知幽眇，冷艳排风与世违。灯火丽谯新气象，琴尊高隐久光辉。隔江相望空华发，燕子将来雁欲归。
次韵民瞻
作者：韩淲
朝代：宋

独酌梅花醉似泥，市尘何敢近园扉。
孤香藉雨知幽眇，冷艷排风与世违。
灯火丽谯新气象，琴尊高隠久光辉。
隔江相望空华髮，燕子将来鴈欲归。
次韵潘德久
作者：韩淲
朝代：宋

晚风湖面看渔鈎，尽日相欢得胜游。
题罢新诗倚兰棹，一天斜照总宜楼。
次韵潘德久
作者：韩淲
朝代：宋

晚风湖面看渔钩，尽日相欢得胜游。题罢新诗倚兰棹，一天斜照总宜楼。
次韵潘德久舍人七月廿一夜喜雨五绝
作者：韩淲
朝代：宋

钱湖苦热人不眠，下塘水涩流涓涓。云奔雨骤忽到晓，便有小舟来闸边。雨云低水夜微明，隐隐临平山上青。荷花菱叶不自已，摇动湿风时乱萤。客中倚楼秋思觉，人静石罅促织鸣。未知我诗能吟否，三更起坐床不平。补陀净圣有许事，用作霖雨谈笑中。天竺山高湖水满，去来何地不圆通。转庵老子又多能，意气少年誇五陵。自到玉皇香案侧，退朝犹不废吟灯。
次韵潘德久舍人七月廿一夜喜雨五绝·其一
作者：韩淲
朝代：宋
体裁：七言绝句

钱湖苦热人不眠，下塘水涩流涓涓。云奔雨骤忽到晓，便有小舟来闸边。
次韵潘德久舍人七月廿一夜喜雨五绝·其三
作者：韩淲
朝代：宋
体裁：七言绝句

客中倚楼秋思觉，人静石罅促织鸣。未知我诗能吟否，三更起坐床不平。
次韵潘德久舍人七月廿一夜喜雨五绝·其二
作者：韩淲
朝代：宋

雨云低水夜微明，隐隐临平山上青。荷花菱叶不自已，摇动湿风时乱萤。
次韵潘德久舍人七月廿一夜喜雨五绝·其二
作者：韩淲
朝代：宋

雨云低水夜微明，隠隠临平山上青。
荷花菱叶不自已，摇动湿风时乱萤。
次韵潘德久舍人七月廿一夜喜雨五绝·其五
作者：韩淲
朝代：宋

转庵老子又多能，意气少年夸五陵。
自到玉皇香案侧，退朝犹不废吟灯。
次韵潘德久舍人七月廿一夜喜雨五绝·其五
作者：韩淲
朝代：宋

转庵老子又多能，意气少年誇五陵。自到玉皇香案侧，退朝犹不废吟灯。
次韵潘德久舍人七月廿一夜喜雨五绝·其四
作者：韩淲
朝代：宋

补陀净圣有许事，用作霖雨谈笑中。天竺山高湖水满，去来何地不圆通。
次韵潘德久舍人七月廿一夜喜雨五绝·其四
作者：韩淲
朝代：宋

补陀凈圣有许事，用作霖雨谈笑中。
天竺山高湖水满，去来何地不圆通。
次韵潘德久见寄
作者：韩淲
朝代：宋

叹息骚人不我违，常同醉酒把花枝。如今但得流传赋，已久都无唱和诗。瓯粤州闾临去日，永嘉乡井入朝时。相思屈指秋鸿近，空使挥弦目送知。
次韵潘德久见寄
作者：韩淲
朝代：宋

叹息骚人不我违，常同醉酒把花枝。
如今但得流传赋，已久都无唱和诗。
瓯粤州闾临去日，永嘉乡井入朝时。
相思屈指秋鸿近，空使挥絃目送知。
次韵潘文
作者：韩淲
朝代：宋
体裁：五言律诗

小试登山屐，因閒见野僧。谈禅还静憩，望远得虚凭。分韵吟心适，归来醉梦腾。酒醒深夜起，推枕只寒灯。
次韵潘舍人画轴
作者：韩淲
朝代：宋

风霜归老干，岁月长枝柯。矗矗荒村外，人人占落坡。寻诗小醉时，不许老农知。叶叶泛轻舠，试渡野水陂。突兀是茅屋，摇兀是土桥。看山看水去，忘饥付木瓢。荒虚成莽荡，幽远似模糊。便做山中客，能题一字无。
次韵潘舍人画轴·其一
作者：韩淲
朝代：宋

风霜归老干，岁月长枝柯。矗矗荒村外，人人占落坡。
次韵潘舍人画轴·其一
作者：韩淲
朝代：宋

风霜归老榦，岁月长枝柯。
矗矗荒村外，人人占落坡。
次韵潘舍人画轴·其三
作者：韩淲
朝代：宋
体裁：五言绝句

突兀是茅屋，摇兀是土桥。看山看水去，忘饥付木瓢。
次韵潘舍人画轴·其二
作者：韩淲
朝代：宋
体裁：五言绝句

寻诗小醉时，不许老农知。叶叶泛轻舠，试渡野水陂。
次韵潘舍人画轴·其四
作者：韩淲
朝代：宋
体裁：五言绝句

荒虚成莽荡，幽远似模糊。便做山中客，能题一字无。
次韵犁春
作者：韩淲
朝代：宋
体裁：七言律诗

世间何处不埃尘，百巧争如付一真。固蒂深根元属我，随波逐浪也由人。狂风骤雨时常有，野草闲花日逐新。安得雪堂老居士，同歌江上一犁春。
次韵王寺簿所和昌甫句
作者：韩淲
朝代：宋

常恨春浓不赋诗，诗成却怪得春迟。春风漫蹑登山屐，兴入青春若素期。君侯锦绣作肝肠，句到江梅韵更芳。自要逢花试陶写，从教弄影与吹香。雅志东山事事宜，爱閒幽讨过桥时。世间儿女那能识，一段风流总是诗。
次韵王寺簿所和昌甫句·其一
作者：韩淲
朝代：宋
体裁：七言绝句

常恨春浓不赋诗，诗成却怪得春迟。春风漫蹑登山屐，兴入青春若素期。
次韵王寺簿所和昌甫句·其三
作者：韩淲
朝代：宋
体裁：七言绝句

雅志东山事事宜，爱閒幽讨过桥时。世间儿女那能识，一段风流总是诗。
次韵王寺簿所和昌甫句·其二
作者：韩淲
朝代：宋
体裁：七言绝句

君侯锦绣作肝肠，句到江梅韵更芳。自要逢花试陶写，从教弄影与吹香。
次韵王教授
作者：韩淲
朝代：宋
体裁：古风

悠悠城下水，又与日平西。漫移脚步高，忘却所历低。奔忙小聚邑，乃有一大溪。栏干莫浪拍，事物久难齐。望舒生绝巘，我醉马未嘶。停骖且莫上，狭路多涂泥。
次韵王教授
作者：韩淲
朝代：宋

春残物物尚堪书，捉笔寻诗独绕庐。不特唱酬浑老也，未知交往尽欢欤。怕将笑口荒忙合，欲待愁眉款曲舒。忽尔流风萍是絮，宜乎化气鼠为鴽。
次韵王教授
作者：韩淲
朝代：宋

春残物物尚堪书，捉笔寻诗独遶庐。
不特唱酬浑老也，未知交往尽欢欤。
怕将笑口荒忙合，欲待愁眉款曲舒。
忽尔流风萍是絮，宜乎化气鼠为鴽。
次韵王教授同寄昌甫器远无为临漳
作者：韩淲
朝代：宋

长哦招隐句，待月坐黄曛。望望前村雨，行行别渚云。敢期千里共，常恨一桥分。鬓影吹凉处，楼高孰与论。月到章泉白，冥濛入杳茫。四边山影乱，一路水声长。促织吟方动，流萤起复藏。梦思飞羽翼，已堕晏斋傍。清时朝迹后，休道不知津。城市谁多客，山林自少人。尽常开老眼，应甚惜閒身。爱月闻吴咏，无嫌更荐绅。濡须谁筑坞，玉兔王迷离。两岁能为守，五言应报诗。息峰延月夜，稔稻得秋时。湖海惊零落，无痴了事儿。瓯闽何处是，绝岭更危溪。乘障消蛮虺，望洋蒐水犀。庾公情不浅，朱老世思齐。乘月胡床坐，角巾随意低。
次韵王教授同寄昌甫器远无为临漳·其一
作者：韩淲
朝代：宋

长哦招隐句，待月坐黄曛。望望前村雨，行行别渚云。敢期千里共，常恨一桥分。鬓影吹凉处，楼高孰与论。
次韵王教授同寄昌甫器远无为临漳·其一
作者：韩淲
朝代：宋

长哦招隠句，待月坐黄曛。
望望前村雨，行行别渚云。
敢期千里共，常恨一桥分。
鬓影吹凉处，楼高孰与论。
次韵王教授同寄昌甫器远无为临漳·其三
作者：韩淲
朝代：宋

清时朝蹟后，休道不知津。
城市谁多客，山林自少人。
尽常开老眼，应甚惜閒身。
爱月闻吴咏，无嫌更荐绅。
次韵王教授同寄昌甫器远无为临漳·其三
作者：韩淲
朝代：宋

清时朝迹后，休道不知津。城市谁多客，山林自少人。尽常开老眼，应甚惜閒身。爱月闻吴咏，无嫌更荐绅。
次韵王教授同寄昌甫器远无为临漳·其二
作者：韩淲
朝代：宋

月到章泉白，冥濛入杳茫。四边山影乱，一路水声长。促织吟方动，流萤起复藏。梦思飞羽翼，已堕晏斋傍。
次韵王教授同寄昌甫器远无为临漳·其二
作者：韩淲
朝代：宋

月到章泉白，冥蒙入杳茫。
四边山影乱，一路水声长。
促织吟方动，流萤起復藏。
梦思飞羽翼，已堕晏斋傍。
次韵王教授同寄昌甫器远无为临漳·其五
作者：韩淲
朝代：宋
体裁：五言律诗

瓯闽何处是，绝岭更危溪。乘障消蛮虺，望洋蒐水犀。庾公情不浅，朱老世思齐。乘月胡床坐，角巾随意低。
次韵王教授同寄昌甫器远无为临漳·其四
作者：韩淲
朝代：宋
体裁：五言律诗

濡须谁筑坞，玉兔王迷离。两岁能为守，五言应报诗。息峰延月夜，稔稻得秋时。湖海惊零落，无痴了事儿。
次韵留饮翼日诗来因次韵为答
作者：韩淲
朝代：宋

熟醉春山许着身，夜何其后转逡巡。
纵翻旧话拈新话，未叹今人笑古人。
次韵留饮翼日诗来因次韵为答
作者：韩淲
朝代：宋

熟醉春山许著身，夜何其后转逡巡。纵翻旧话拈新话，未叹今人笑古人。
次韵盖友
作者：韩淲
朝代：宋
体裁：五言律诗

林外山平远，衰颜落笔难。风声催日晚，云物转霜寒。京邑九衢盛，江湖千里宽。交游尽诗社，名誉得苏端。
次韵石鲁瞻
作者：韩淲
朝代：宋

髣髴徂徕老，因诗只溯风。胡为犹尔健，应怪懒能工。此道今皆弃，高情自不同。和成千里梦，题寄欲归鸿。
次韵石鲁瞻
作者：韩淲
朝代：宋

髣髴徂徕老，因诗只遡风。
胡为犹尔健，应怪懒能工。
此道今皆弃，高情自不同。
和成千里梦，题寄欲归鸿。
次韵管尉见赠
作者：韩淲
朝代：宋
体裁：七言绝句

相逢一笑浙江滨，朝市谁云喜脱身。指点乡关有滋味，诗来尤足洗缁尘。
次韵红梅
作者：韩淲
朝代：宋

暗香疎影入深杯，人怪新粧不是梅。
祇恐冰清惊俗眼，故移酒晕入花腮。
兰生林处元同臭，杏满园时肯乱陪。
迟日艷阳天气裏，有欢赢得倒金罍。
次韵红梅
作者：韩淲
朝代：宋

暗香疏影入深杯，人怪新妆不是梅。祇恐冰清惊俗眼，故移酒晕入花腮。兰生林处元同臭，杏满园时肯乱陪。迟日艳阳天气里，有欢赢得倒金罍。
次韵绍之
作者：韩淲
朝代：宋

风送潮回沙地乾，船头山色自相看。凤城回首三年梦，一笑新秋转薄寒。
次韵绍之
作者：韩淲
朝代：宋

风送潮回沙地干，船头山色自相看。
凤城回首三年梦，一笑新秋转薄寒。
次韵缪教授
作者：韩淲
朝代：宋

山花忍作寿阳妆，且著胭脂入艳阳。细雨春风谁会得，溪桥空自落幽香。若无交友可忘年，馈岁何由得酒泉。不是骚人太多事，定无家酿与吟篇。
次韵缪教授·其一
作者：韩淲
朝代：宋

山花忍作寿阳妆，且著胭脂入艳阳。细雨春风谁会得，溪桥空自落幽香。
次韵缪教授·其一
作者：韩淲
朝代：宋

山花忍作寿阳粧，且着臙脂入艷阳。
细雨春风谁会得，溪桥空自落幽香。
次韵缪教授·其二
作者：韩淲
朝代：宋
体裁：七言绝句

若无交友可忘年，馈岁何由得酒泉。不是骚人太多事，定无家酿与吟篇。
次韵耿运干
作者：韩淲
朝代：宋

如君便合上鹓行，却爱湖边梅蕊香。尽把珠玑为妙手，谁疑铁石作刚肠。文园病减初何苦，金谷春归有底忙。我亦被花恼不彻，又因鼎脔得珍尝。
次韵耿运干
作者：韩淲
朝代：宋

如君便合上鹓行，却爱湖边梅蘂香。
尽把珠玑为妙手，谁疑铁石作刚肠。
文园病减初何苦，金谷春归有底忙。
我亦被花恼不彻，又因鼎脔得珍尝。
次韵耿运干
作者：韩淲
朝代：宋
体裁：古风

青鞋黄帽非左计，消得水涯与山颠。吟边忧世听者哂，只宜寻醉陶陶然。贵人责重閒人轻，春风日高放脚眠。带湖拂波绿杨柳，吾侪静胜可忘年。
次韵胡教授
作者：韩淲
朝代：宋
体裁：五言律诗

犹记到阶除，虚怀不自居。从容姑借酒，厌饫惬于书。物物徒娱客，人人足胜予。年来数相过，此道定谁如。
次韵胡教授送行诗
作者：韩淲
朝代：宋

小作高溪泛，滩光又满眸。新春才两日，残岁忽扁舟。契阔思良觌，吟哦合共游。掀蓬闻送句，一片雨初收。
次韵胡教授送行诗
作者：韩淲
朝代：宋

小作高溪泛，滩光又满眸。
新春纔两日，残岁忽扁舟。
契阔思良觌，吟哦合共游。
掀蓬闻送句，一片雨初收。
次韵董景先
作者：韩淲
朝代：宋

冰玉胸怀隔几尘，下帷犹复擅诗声。人间是处堪娱意，南北两山湖水清。漠漠春从沙际归，野梅官柳杜陵知。风和弄影生香处，常记幽閒小醉时。心情虽在语皆非，强写春风不似诗。一雨小楼烟淡淡，满山斜日树离离。
次韵董景先·其一
作者：韩淲
朝代：宋

冰玉胸怀隔几尘，下帷犹复擅诗声。人间是处堪娱意，南北两山湖水清。
次韵董景先·其一
作者：韩淲
朝代：宋

冰玉胸怀隔几尘，下帷犹復擅诗声。
人间是处堪娱意，南北两山湖水清。
次韵董景先·其三
作者：韩淲
朝代：宋
体裁：七言绝句

心情虽在语皆非，强写春风不似诗。一雨小楼烟淡淡，满山斜日树离离。
次韵董景先·其二
作者：韩淲
朝代：宋
体裁：七言绝句

漠漠春从沙际归，野梅官柳杜陵知。风和弄影生香处，常记幽閒小醉时。
次韵蒋县尉
作者：韩淲
朝代：宋
体裁：七言律诗

霜风岁暮正深幽，喜见才华誉甚休。古者重交多管鲍，今之能赋少应刘。枯荣到底俱尘网，起灭由来付海沤。拨尽寒炉既相觅，恨无肥马共轻裘。
次韵见诒
作者：韩淲
朝代：宋

倦作京华梦，秋霖失旱乾。故人相见后，不觉话悲酸。酒盏还更酌，诗盟复肇端。如翁真老大，莫数郑都官。
次韵见诒
作者：韩淲
朝代：宋

倦作京华梦，秋霖失旱干。
故人相见后，不觉话悲酸。
酒琖还更酌，诗盟復肇端。
如翁真老大，莫数郑都官。
次韵贵池兄见寄
作者：韩淲
朝代：宋

违离伯氏五年矣，又得春风一纸书。
老去光阴非旧比，閒中滋味是真如。
鸣琴且喜身无恙，着句遥知兴有余。
梦遶齐山堤上路，万花飞树绿扶疎。
次韵贵池兄见寄
作者：韩淲
朝代：宋

违离伯氏五年矣，又得春风一纸书。老去光阴非旧比，閒中滋味是真如。鸣琴且喜身无恙，著句遥知兴有馀。梦绕齐山堤上路，万花飞树绿扶疏。
次韵赵十
作者：韩淲
朝代：宋

风谊益零落，乌能论前修。百年之江南，声利日夜流。履道兄弟贤，几时已交游。东里大父行，宿昔契分投。伟乎竹隐高，俗但言句求。可不拜其庐，何以记绸缪。我衰尚三叹，微吟如殷忧。传闻担簦趋，梅黄雨初收。一襟清微风，步步紫翠浮。舆篮试息肩，茅店板桥头。村酒勿浪醉，回骖当熟筹。所观书研真，所奉窗几幽。岂比城府间，语嘿劳应酬。肥遁理事长，故家文献优。林密山更深，寻壑好经丘。履道果再来，胥会诚良谋。
次韵赵十
作者：韩淲
朝代：宋

风谊益零落，乌能论前修。
百年之江南，声利日夜流。
履道兄弟贤，几时已交游。
东里大父行，宿昔契分投。
伟乎竹隠高，俗但言句求。
可不拜其庐，何以记绸缪。
我衰尚三叹，微吟如殷忧。
传闻担簦趋，梅黄雨初收。
一襟清微风，步步紫翠浮。
舆篮试息肩，茅店板桥头。
村酒勿浪醉，回骖当熟筹。
所观书研真，所奉窗几幽。
岂比城府间，语嘿劳应酬。
肥遯理事长，故家文献优。
林密山更深，寻壑好经丘。
履道果再来，胥会诚良谋。
次韵赵将
作者：韩淲
朝代：宋

箯舆来涧谷，话久不知还。
自是无人到，谁能有我閒。
绿阴晴树外，清馥野花间。
客去鷄鸣午，呼儿又掩关。
次韵赵将
作者：韩淲
朝代：宋

箯舆来涧谷，话久不知还。自是无人到，谁能有我閒。绿阴晴树外，清馥野花间。客去鸡鸣午，呼儿又掩关。
次韵赵景伯南岩
作者：韩淲
朝代：宋

披藿南岩寺，无僧林荡虚。
崖悬徒可望，泉滴又何居。
时世悠悠转，心情落落疎。
山行有吟啸，佳处莫踌躇。
次韵赵景伯南岩
作者：韩淲
朝代：宋

披藿南岩寺，无僧林荡虚。崖悬徒可望，泉滴又何居。时世悠悠转，心情落落疏。山行有吟啸，佳处莫踌躇。
次韵赵永兴梅花蜡梅水仙
作者：韩淲
朝代：宋

南枝北枝香最清，诗边酒边如许情。不应领略无妙语，唤取里中诸父兄。绛纱中单发幽芳，不肯祗作脂粉妆。取蜡为花付禅老，护寒却有麝脐香。肯同桃李强争妍，山矾江梅可忘年。霜雪时候金玉质，持花合为西湖仙。
次韵赵永兴梅花蜡梅水仙·其一
作者：韩淲
朝代：宋
体裁：七言绝句

南枝北枝香最清，诗边酒边如许情。不应领略无妙语，唤取里中诸父兄。
次韵赵永兴梅花蜡梅水仙·其三
作者：韩淲
朝代：宋
体裁：七言绝句

肯同桃李强争妍，山矾江梅可忘年。霜雪时候金玉质，持花合为西湖仙。
次韵赵永兴梅花蜡梅水仙·其二
作者：韩淲
朝代：宋

绛纱中单发幽芳，不肯祗作脂粉妆。取蜡为花付禅老，护寒却有麝脐香。
次韵赵永兴梅花蜡梅水仙·其二
作者：韩淲
朝代：宋

绛纱中单发幽芳，不肯祗作脂粉粧。
取蜡为花付禅老，护寒却有麝脐香。
次韵赵清江
作者：韩淲
朝代：宋

烟禁凭谁会，杯寒只自斟。几多原上恨，犹记少年心。领略因初见，经行或重临。攀花问杨柳，丝竹也清音。
次韵赵清江
作者：韩淲
朝代：宋

烟禁凭谁会，杯寒只自斟。
几多原上恨，犹记少年心。
领畧因初见，经行或重临。
攀花问杨柳，丝竹也清音。
次韵赵理丞
作者：韩淲
朝代：宋

相去如霄壤，寒吟只短歌。
春前知岁早，腊裏见时和。
待把閒情赋，空将老眼摩。
年年愿强健，江海有披蓑。
次韵赵理丞
作者：韩淲
朝代：宋

相去如霄壤，寒吟只短歌。春前知岁早，腊里见时和。待把閒情赋，空将老眼摩。年年愿强健，江海有披蓑。
次韵赵监仓
作者：韩淲
朝代：宋

是中能娱人，岂为杯酒留。不知我何求，当复醉扶头。翩翩佳公子，临风仲宣楼。月满乃如此，对君可言愁。
次韵赵监仓
作者：韩淲
朝代：宋

是中能娱人，岂为杯酒留。
不知我何求，当復醉扶头。
翩翩佳公子，临风仲宣楼。
月满乃如此，对君可言愁。
次韵赵路分
作者：韩淲
朝代：宋

落尽篱前一树梅，海棠禁冷未全开。
待晴自历郊原去，苦雨谁从涧壑来。
近喜交游能好句，即须解后与深杯。
佳人望断碧云合，九十日春余几哉。
次韵赵路分
作者：韩淲
朝代：宋

落尽篱前一树梅，海棠禁冷未全开。待晴自历郊原去，苦雨谁从涧壑来。近喜交游能好句，即须解后与深杯。佳人望断碧云合，九十日春馀几哉。
次韵赵路分寄昌甫
作者：韩淲
朝代：宋

金仙寺下章泉水，幽讨荒寻梦亦清。半世奉祠非禄隐，穷年稽古只书生。深居肯以它人重，懒出应于外物轻。好是二徐来问学，更欣同姓得诗声。
次韵赵路分寄昌甫
作者：韩淲
朝代：宋

金仙寺下章泉水，幽讨荒寻梦亦清。
半世奉祠非禄隠，穷年稽古只书生。
深居肯以它人重，懒出应于外物轻。
好是二徐来问学，更欣同姓得诗声。
次韵蹈中见寄
作者：韩淲
朝代：宋

山中石涧正冰冷，愁绝江梅满树花。王节随晴尚能句，幽怀无复怨年华。
次韵蹈中见寄
作者：韩淲
朝代：宋

山中石涧正冰冷，愁绝江梅满树花。
王节随晴尚能句，幽怀无復怨年华。
次韵载叔
作者：韩淲
朝代：宋
体裁：古风

南风吹归船，便欲老林下。尘埃坐吴会，衮衮失昼夜。因行山寺高，忽见此粲者。长夏得襟期，楼居静如画。他年共回首，一段好佳话。谁知予怀深，万事口不挂。
次韵邱簿对碧轩
作者：韩淲
朝代：宋

淡烟晴景鸟关关，香净茶甘宴坐间。竹碧便宜终日对，僧清输与一生闲。此时薄宦经行地，万里思乡梦处山。心寄飞鸿在云眇，数声零落下沧湾。
次韵邱簿对碧轩
作者：韩淲
朝代：宋

淡烟晴景鸟关关，香凈茶甘宴坐间。
竹碧便宜终日对，僧清输与一生闲。
此时薄宦经行地，万里思乡梦处山。
心寄飞鸿在云眇，数声零落下沧湾。
次韵郑御带苦热
作者：韩淲
朝代：宋

家山玉溪头，熏风水流烟。
小亭午梦余，清耳晚树蝉。
本拟老林下，萧散无穷年。
岂知一左计，薄宦能几钱。
尘埃京毂底，僦舍万井连。
值此长夏热，愈觉归为贤。
故人忽念我，乐共湖山缘。
昨夜復大雨，乘凉吟欲颠。
次韵郑御带苦热
作者：韩淲
朝代：宋

家山玉溪头，薰风水流烟。小亭午梦馀，清耳晚树蝉。本拟老林下，萧散无穷年。岂知一左计，薄宦能几钱。尘埃京毂底，僦舍万井连。值此长夏热，愈觉归为贤。故人忽念我，乐共湖山缘。昨夜复大雨，乘凉吟欲颠。
次韵郑盱眙郊居
作者：韩淲
朝代：宋

年来有味是琴书，喜见新园更结庐。万事从教无造物，一身终是在寰区。贤愚衮衮多前古，富贵纷纷满后车。倒著接䍦扶杖去，从公秋水看清渠。一邱一壑本同然，老去心情懒问禅。野外江山天转大，秋深风露月还圆。栽花种柳无馀日，问舍求田有尽年。只恐功名相逼逐，未容著意到閒边。
次韵郑盱眙郊居·其一
作者：韩淲
朝代：宋

年来有味是琴书，喜见新园更结庐。
万事从教无造物，一身终是在寰区。
贤愚衮衮多前古，富贵纷纷满后车。
倒着接䍦扶杖去，从公秋水看清渠。
次韵郑盱眙郊居·其一
作者：韩淲
朝代：宋

年来有味是琴书，喜见新园更结庐。万事从教无造物，一身终是在寰区。贤愚衮衮多前古，富贵纷纷满后车。倒著接䍦扶杖去，从公秋水看清渠。
次韵郑盱眙郊居·其二
作者：韩淲
朝代：宋

一邱一壑本同然，老去心情懒问禅。
野外江山天转大，秋深风露月还圆。
栽花种柳无余日，问舍求田有尽年。
只恐功名相逼逐，未容着意到閒边。
次韵郑盱眙郊居·其二
作者：韩淲
朝代：宋

一邱一壑本同然，老去心情懒问禅。野外江山天转大，秋深风露月还圆。栽花种柳无馀日，问舍求田有尽年。只恐功名相逼逐，未容著意到閒边。
次韵郭中
作者：韩淲
朝代：宋
体裁：七言绝句

常恐尘埃满面颜，水边门户喜常关。苍筤亭上南屏下，天遣幽人入座前。
次韵醮筵所书
作者：韩淲
朝代：宋
体裁：七言绝句

造物于人大有功，昭昭在上是玄穹。洞章定奏长生箓，勿药诚从一念通。
次韵铦师壁间句四首
作者：韩淲
朝代：宋

老僧有句逼阴何，一字流传兴已多。秋日湖山载尊酒，试邀我辈与相过。檐外扶疏秋竹竿，冷清清地碧团团。四人话到离骚地，却怪从前有个般。系船湖畔作山行，物是人非几变更。川畔何须问圆泽，世间禅指即三生。禅家法眼本高寒，不用机缘出世间。一首清诗一盂饭，静看南北两云山。
次韵铦师壁间句四首·其一
作者：韩淲
朝代：宋
体裁：七言绝句

老僧有句逼阴何，一字流传兴已多。秋日湖山载尊酒，试邀我辈与相过。
次韵铦师壁间句四首·其三
作者：韩淲
朝代：宋

系船湖畔作山行，物是人非几变更。川畔何须问圆泽，世间禅指即三生。
次韵铦师壁间句四首·其三
作者：韩淲
朝代：宋

繫船湖畔作山行，物是人非几变更。
川畔何须问圆泽，世间禅指即三生。
次韵铦师壁间句四首·其二
作者：韩淲
朝代：宋

檐外扶疎秋竹竿，冷清清地碧团团。
四人话到离骚地，却怪从前有箇般。
次韵铦师壁间句四首·其二
作者：韩淲
朝代：宋

檐外扶疏秋竹竿，冷清清地碧团团。四人话到离骚地，却怪从前有个般。
次韵铦师壁间句四首·其四
作者：韩淲
朝代：宋
体裁：七言绝句

禅家法眼本高寒，不用机缘出世间。一首清诗一盂饭，静看南北两云山。
次韵陈肤仲又过铅山见寄兼怀真卿丈
作者：韩淲
朝代：宋

海内师门复几人，书来善诱意循循。休论用舍与斯世，试较仙凡隔彼尘。是道渊渊书自若，相传本本话常新。三山想像陈黄学，五马归来各素贫。
次韵陈肤仲又过铅山见寄兼怀真卿丈
作者：韩淲
朝代：宋

海内师门復几人，书来善诱意循循。
休论用舍与斯世，试较仙凡隔彼尘。
是道渊渊书自若，相传本本话常新。
三山想像陈黄学，五马归来各素贫。
次韵黄崇道
作者：韩淲
朝代：宋

长夏得閒趣，无过里社中。往来三径日，舒写一襟风。幸与陶潜醉，从渠阮籍穷。人家莺燕里，犹记淡烟笼。
次韵黄崇道
作者：韩淲
朝代：宋

长夏得閒趣，无过里社中。
往来三径日，舒写一襟风。
幸与陶潜醉，从渠阮籍穷。
人家鶑燕裏，犹记淡烟笼。
欲过履道庵不果因以诗送餠饵
作者：韩淲
朝代：宋

乘晴欲过雨岩去，草木空疎霜后寒。
老苦疮疡行又止，閒将餠饵问平安。
夜炉挟册应三復，晓径舂禾可一餐。
蕙帐藜床同梦寐，试回头作去年看。
欲过履道庵不果因以诗送饼饵
作者：韩淲
朝代：宋

乘晴欲过雨岩去，草木空疏霜后寒。老苦疮疡行又止，閒将饼饵问平安。夜炉挟册应三复，晓径舂禾可一餐。蕙帐藜床同梦寐，试回头作去年看。
正旦次韵敖器之所寄
作者：韩淲
朝代：宋

笑倒兴公赋遂初，便寻前话岂无余。
春秋列国乘轩鹤，耆旧襄阳缩项鱼。
腊日未除曾举酒，春正还始尚堪书。
岭头梅萼归来晚，湖海谁人更得如。
正旦次韵敖器之所寄
作者：韩淲
朝代：宋

笑倒兴公赋遂初，便寻前话岂无馀。春秋列国乘轩鹤，耆旧襄阳缩项鱼。腊日未除曾举酒，春正还始尚堪书。岭头梅萼归来晚，湖海谁人更得如。
正月二十七日
作者：韩淲
朝代：宋
体裁：七言绝句

去年除夜吹山雨，湿尽梅花冷打门。朝市如今小楼屋，只揩睡眼望前村。
正月二十七日
作者：韩淲
朝代：宋

晨兴启蓬门，绿树有啼莺。山风远远来，墟烟低低横。水写蔽芾影，岸束湍濑声。春事曾几何，孤花尚含情。
正月二十七日
作者：韩淲
朝代：宋

晨兴启蓬门，绿树有啼鶑。
山风远远来，墟烟低低横。
水写蔽芾影，岸束湍濑声。
春事曾几何，孤花尚含情。
正月二十八日二首
作者：韩淲
朝代：宋

春寒不敢出篱门，且拨深炉煖酒樽。见说梅花风打尽，冷清清地月黄昏。随地挑成荠菜羹，只和淡水入瓶罂。春风不负闲人腹，赢得勾勾饱后行。
正月二十八日二首·其一
作者：韩淲
朝代：宋

春寒不敢出篱门，且拨深炉暖酒樽。
见说梅花风打尽，冷清清地月黄昏。
正月二十八日二首·其一
作者：韩淲
朝代：宋

春寒不敢出篱门，且拨深炉煖酒樽。见说梅花风打尽，冷清清地月黄昏。
正月二十八日二首·其二
作者：韩淲
朝代：宋
体裁：七言绝句

随地挑成荠菜羹，只和淡水入瓶罂。春风不负闲人腹，赢得勾勾饱后行。
正月五日读东坡和斜川诗于霞山
作者：韩淲
朝代：宋

有酒勿惮饮，触事醉则休。风物既闲美，何为不来游。斜川眇千载，渊明岂常流。疏年记时日，依湍对鲂鸥。偶然值邻曲，崎岖想经丘。吾生亦老矣，怀古谁与俦。但笑勿悲鸣，百句无一酬。兹辰过霞山，又可绝口不。却怪和陶者，儋崖圣同忧。遥遥二子心，妙处未易求。
正月五日读东坡和斜川诗于霞山
作者：韩淲
朝代：宋

有酒勿惮饮，触事醉则休。
风物既闲美，何为不来游。
斜川眇千载，渊明岂常流。
疏年记时日，依湍对鲂鸥。
偶然值隣曲，崎岖想经丘。
吾生亦老矣，怀古谁与俦。
但笑勿悲鸣，百句无一酬。
兹辰过霞山，又可绝口不。
却怪和陶者，儋崖圣同忧。
遥遥二子心，妙处未易求。
正月初三日
作者：韩淲
朝代：宋
体裁：七言绝句

新年喜共閒僧语，薄暮明灯下纸帘。活火慢煎茶渐熟，呼童时把炭来添。
正月初三日丁使君送三绝句梅诗
作者：韩淲
朝代：宋

浮香亭下几株梅，曾是宗英太守栽。宾主两魁黄阁老，发挥全待后贤来。敝庐幽涧自横斜，千骑行春见此花。留与他年作佳话，公应犹记野人家。轩前淡泊总生春，绝艳吹香更著人。因古讽今宣德化，要令观听俗还新。
正月初三日丁使君送三绝句梅诗·其一
作者：韩淲
朝代：宋
体裁：七言绝句

浮香亭下几株梅，曾是宗英太守栽。宾主两魁黄阁老，发挥全待后贤来。
正月初三日丁使君送三绝句梅诗·其三
作者：韩淲
朝代：宋

轩前淡泊总生春，绝艳吹香更着人。
因古讽今宣德化，要令观听俗还新。
正月初三日丁使君送三绝句梅诗·其三
作者：韩淲
朝代：宋

轩前淡泊总生春，绝艳吹香更著人。因古讽今宣德化，要令观听俗还新。
正月初三日丁使君送三绝句梅诗·其二
作者：韩淲
朝代：宋
体裁：七言绝句

敝庐幽涧自横斜，千骑行春见此花。留与他年作佳话，公应犹记野人家。
正月初六日
作者：韩淲
朝代：宋

开年逐夜闻山雨，阵阵声催一样春。
孤枕自听元不恶，虚檐谁谓便能新。
门前有客尤全美，园裏无梅益固珍。
水活正添幽涧渌，草生纤嫩亦初匀。
正月初六日
作者：韩淲
朝代：宋

开年逐夜闻山雨，阵阵声催一样春。孤枕自听元不恶，虚檐谁谓便能新。门前有客尤全美，园里无梅益固珍。水活正添幽涧渌，草生纤嫩亦初匀。
正月十一日
作者：韩淲
朝代：宋
体裁：五言律诗

春前三日雪，今则倏霜晴。涧谷冰凘满，溪山风物清。梅梢已飘洒，兰穗始敷荣。宿约多神赛，君来酒重倾。
正月十七日
作者：韩淲
朝代：宋

春风吹我到云林，不为梅花着意深。
岁晚老身无着处，暗香随日动岚阴。
正月十七日
作者：韩淲
朝代：宋

春风吹我到云林，不为梅花著意深。岁晚老身无著处，暗香随日动岚阴。
正月十三日
作者：韩淲
朝代：宋
体裁：七言律诗

南山春雪未全消，路并浮梁步石桥。深绿渐归高柳叶，浅红初上小梅梢。峭寒寺院钟声起，昏暮人家烛影摇。一夜东风吹酒醒，梦回花月是元宵。
正月十八日云林用旧韵
作者：韩淲
朝代：宋

竹枝梅蕊映松林，不是年年著意深。君有清尊可无醉，春晴赢得看花阴。
正月十八日云林用旧韵
作者：韩淲
朝代：宋

竹枝梅蘂映松林，不是年年着意深。
君有清尊可无醉，春晴赢得看花阴。
正月十日雪
作者：韩淲
朝代：宋
体裁：七言律诗

雪花飞我读书林，松叶梅梢自赏音。莫问侵寻春事近，肯教容易岁寒骎。拥裘鹤帐眠方熟，抱膝鸡窗兴愈深。更启柴门唤邻曲，伴题冰柱共清斟。
正月廿七日和林秘书贺雪日所赋
作者：韩淲
朝代：宋

粗官居隘巷，听雪补蒲团。坐久吻悲鸣，俄而想天关。其谁剑佩履，正尔于清班。飘飘蓬莱仙，地位尤高寒。表瑞祈丰登，盖为稼穑艰。步趋夔龙后，心寄陶柳间。尘凡如我侬，尚许窥一斑。人和则气和，穹昊初匪悭。
正月廿七日和林秘书贺雪日所赋
作者：韩淲
朝代：宋

麤官居隘巷，听雪补蒲团。
坐久吻悲鸣，俄而想天关。
其谁剑佩履，正尔于清班。
飘飘蓬莱仙，地位尤高寒。
表瑞祈丰登，盖为稼穑艰。
步趋夔龙后，心寄陶柳间。
尘凡如我侬，尚许窥一斑。
人和则气和，穹昊初匪悭。
步涧壑上山隠
作者：韩淲
朝代：宋
体裁：古风

秋山响松竹，漠漠起云阴。褰裳过石濑，望崖荒草深。谁家窗户开，少寄閒澹心。茗醑无不可，所畏尘雾侵。
步蟾宫（钓台词）
作者：韩淲
朝代：宋
体裁：词

三年重到严滩路。叹须鬓、衣冠尘土。倚孤篷、闲自濯清风，见一片、飞鸿归去。人间何用论今古。漫赢得、个般情绪。雨吹来云、乱处水东流，但只有、青山如故。
武林买蜡梅栽在园
作者：韩淲
朝代：宋
体裁：七言绝句

移得西湖一种来，小园已是十年栽。输香浅色霜风晚，合与幽人子细开。
武林旅中小楼
作者：韩淲
朝代：宋
体裁：七言绝句

西风萧索雨声愁，长夜漫漫人倚楼。莫上竹帘空怅望，绿杨烟暝水中流。
比年秩满言归以四季木犀瑞香二花赠徐和卿再来调官和卿有作因次韵
作者：韩淲
朝代：宋
体裁：七言律诗

年时我亦治行装，曾寄閒葩两种香。一别人犹得相见，再来花更不能忘。春风披拂依依紫，秋露凄迷冉冉黄。深巷逍遥昔居此，骚吟先后味何长。
水仙花
作者：韩淲
朝代：宋

清浸数枝香动人，待吟诗句与花新。洞庭风度湘灵瑟，月冷波寒谁写真。冬深犹有水仙花，雪打霜催更好葩。岁岁山间连槛种，数枝亦足傲尘沙。
水仙花·其一
作者：韩淲
朝代：宋
体裁：七言绝句

清浸数枝香动人，待吟诗句与花新。洞庭风度湘灵瑟，月冷波寒谁写真。
水仙花·其二
作者：韩淲
朝代：宋
体裁：七言绝句

冬深犹有水仙花，雪打霜催更好葩。岁岁山间连槛种，数枝亦足傲尘沙。
水村
作者：韩淲
朝代：宋
体裁：古风

露荷烟柳外，月上山翠寒。水际一断桥，篱落小栏干。剥啄唤我友，共此怀抱宽。兴尽出城去，两耳清流滩。
水西寺
作者：韩淲
朝代：宋

水西佳处为停车，不待丹青写作图。高下是山非甚远，回还随路未嫌迂。留连把盏欢才洽，迤逦支筇句不无。天地之间是閒客，也须容我醉歌呼。
水西寺
作者：韩淲
朝代：宋

水西佳处为停车，不待丹青写作图。
高下是山非甚远，回还随路未嫌迂。
留连把盏欢纔洽，迤逦支筇句不无。
天地之间是閒客，也须容我醉歌呼。
水调歌头 其二 又
作者：韩淲
朝代：宋
体裁：词

黄发享颐期，兄弟此时宜告。见说对床夜雨，世间尘都扫。青毡堂外瑞峰高，云气拂晴昊。老大中原人物，在江湖乡保。
水调歌头·一曲笙歌外
作者：韩淲
朝代：宋
体裁：词

一曲笙歌外，四座笑谈清。
使君秋霁领客，别乘更宗英。
想像亲闱称寿，写就通家情分，相与庆恩荣。
劝动桂花发，香雾扑帘旌。
功名事，台阁路，好同登。
只今报政归诏，舆论正蜚声。
以我文章学术，与国和平安靖，冠剑入明庭。
应顾棠阴下，野老鬓星星。
水调歌头·坐间有伤仲至，且怀昌甫，因呈张宰
作者：韩淲
朝代：宋
体裁：词

新月已如许，我问带湖梅。人间题句，赢得浮潋酒盈杯。拓落豪英满坐，烂漫风骚连纸，天外凤凰来。只怕轻孤负，莫待巧安排。空翠滴，寒爽矣，晚佳哉。为君绝倒，折尽千树玉蓓堆。渺渺章泉好在，寂寂卢泉仙去，今古付尊罍。拍手见花木，放眼记莓苔。
水调歌头·新月已如许
作者：韩淲
朝代：宋
体裁：词

新月已如许，我问带湖梅。
人闲题句，赢得浮潋酒盈杯。
落拓豪英满坐，烂漫风骚连纸，天外凤凰来。
只怕轻孤负，莫待巧安排。
空翠滴，寒爽矣，晚佳哉。
为君绝倒，折尽千树玉蓓堆。
渺渺章泉好在，寂寂卢泉仙去，今古付尊罍。
拍手见花木，放眼记莓苔。
水调歌头·明月到花影
作者：韩淲
朝代：宋
体裁：词

明月到花影，把酒对香红。
此情飘洒，但觉清景满帘栊。
人被好花相恼，花亦知人幽韵，佳处本同风。
挥手谢尘网，举袂步蟾宫。
秋已半，幽涧侧，乱山中。
故人过我，终夕乘兴可千锺。
赖有曲江才子，坐上平章花月，不管老英雄。
心事将何寄，醉语又匆匆。
水调歌头·晁子应三十八丈见过，因□张德广对木犀水饮，次德广韵
作者：韩淲
朝代：宋

明月到花影，把酒对香红。此情飘洒，但觉清景满帘栊。人被好花相恼，花亦知人幽韵，佳处本同风。挥手谢尘网，举袂步蟾宫。秋已半，幽涧侧，乱山中。故人过我，终夕乘兴可千钟。赖有曲江才子，坐上平章花月，不管老英雄。心事将何寄，醉语又匆匆。
水调歌头·次宋倅韵
作者：韩淲
朝代：宋
体裁：词

嘉节已吹帽，谁复见南山。南山佳处，台上云绕一溪环。犹记使君同醉，化鹤千年何在，今古自应悭。胜事漫陈迹，风物只高寒。都莫问，归酒畔，集毫端。等闲吟笑而已，赖有孔融尊。伟矣广平心致，赢得相遭淡泊，感旧唱酬闲。且看小斋菊，抵掌共凭阑。
水调歌头·次韵倅车寿守
作者：韩淲
朝代：宋

一曲笙歌外，四座笑谈清。使君秋霁领客，别乘更宗英。想像亲闱称寿，写就通家情分，相与庆恩荣。欢动桂花发，香雾扑帘旌。功名事，台阁路，好同登。只今报政归诏，舆论正蜚声。以我文章学术，与国和平安靖，冠剑入明庭。应顾棠阴下，野老鬓星星。
水调歌头·次韵载叔
作者：韩淲
朝代：宋
体裁：词

一枕暑风外，事事且随缘。随缘何处琴剑，闲泊此层巅。日绕九天楼殿，烟抹四山林薄，尘土市声前。老眼醉还醒，犹得到诗边。桥南院，双桂隐，有名言。江湖人物，好在收拾付书帘。回首吾庐无恙，寄卧僧窗何事，鸿鹄本高骞。水调赋明月，谁道更超然。
水调歌头·清明严濑
作者：韩淲
朝代：宋

今古钓台下，行客系扁舟。扁舟何以，云山千叠亦东游。我欲停桡一醉，与写平生幽愤，横管更清讴。小上客星阁，短鬓独搔头。风乍起，烟未敛，雨初收。一年花事，数声鶗鴂欲春休。吊古怀贤情味，只有浮名如故，谁复识羊裘。赖得玄英隐，相望此溪流。
水调歌头·清明严濑
作者：韩淲
朝代：宋
体裁：词

今古钓台下，行客系扁舟。扁舟何似，云山千叠亦东游。我欲停桡一醉，与写平生幽愤，横管更清讴。小上客星阁，短鬓独搔头。风乍起，烟未敛，雨初收。一年花事，数声鶗鴂欲春休。吊古怀贤情味，只有浮名如故，谁复识羊裘。赖得玄英隐，相望此溪流。
水调歌头·玉水灵山地
作者：韩淲
朝代：宋
体裁：词

玉水灵山地，燕寝亦书功。邦人耆老，诞弥佳节以词通。尔岂知吾恺悌，我乃因君谈笑，祝寿酒杯同。箫鼓少人会，歌舞为谁容。观坐客，惊野老，笔如风。个般酬唱，诏回应上玉华东。多少家传经济，留与孙谋持守，出处信何穷。唤起千年调，分付一车公。
水调歌头（坐间有伤仲至，且怀昌甫，因呈张宰）
作者：韩淲
朝代：宋

新月已如许，我问带湖梅。人间题句，赢得浮潋酒盈杯。落拓豪英满坐，烂漫风骚连纸，天外凤凰来。只怕轻孤负，莫待巧安排。空翠滴，寒爽矣，晚佳哉。为君绝倒，折尽千树玉蓓堆。渺渺章泉好在，寂寂卢泉仙去，今古付尊罍。拍手见花木，放眼记莓苔。
水调歌头（晁子应三十八丈见过，因□张德广对木犀水饮，次德广韵）
作者：韩淲
朝代：宋

明月到花影，把酒对香红。此情飘洒，但觉清景满帘栊。人被好花相恼，花亦知人幽韵，佳处本同风。挥手谢尘纲，举袂步蟾宫。
秋已半，幽涧侧，乱山中。故人过我，终夕乘兴可千钟。赖有曲江才子，坐上平章花月，不管老英雄。心事将何寄，醉语又匆匆。
水调歌头（次宋＿·韵）
作者：韩淲
朝代：宋

嘉节已吹帽，谁复见南山。南山佳处，台上云绕一溪环。犹记使君同醉，化鹤千年何在，今古自应慳。胜事漫陈迹，风物只高寒。
都莫问，归酒畔，集毫端。等闲吟笑而已，赖有孔融尊。伟矣广平心致，赢得相遭淡泊，感旧唱酬间。且看小斋菊，抵掌共凭阑。
水际
作者：韩淲
朝代：宋

浪连风影浸垂云，冷气吹林树色分。正是山中春夏接，老身时看白鸥群。榴叶深青花骤红，疏疏篱上小亭东。微虫忽化飞蝴蝶，时斗朝阳复趁风。青林收雨乍鸣蝉，流水声随燕语□。寂寂浮桥尚堆缆，芜城横处系篷船。鹧翼斑红杂乱飞，云吹雨脚树枝低。开轩未午无风日，淡薄阴中理砚池。收卷残书拂案尘，花瓶初浸玉栀新。呼童问我煎茶椀，饭了人来一具陈。
水际·其一
作者：韩淲
朝代：宋

浪连风影浸垂云，冷气吹林树色分。
正是山中春夏接，老身时看白鸥羣。
水际·其一
作者：韩淲
朝代：宋

浪连风影浸垂云，冷气吹林树色分。正是山中春夏接，老身时看白鸥群。
水际·其三
作者：韩淲
朝代：宋

青林收雨乍鸣蝉，流水声随燕语□。寂寂浮桥尚堆缆，芜城横处系篷船。
水际·其三
作者：韩淲
朝代：宋

青林收雨乍鸣蝉，流水声随燕语□。
寂寂浮桥尚堆缆，芜城横处繫篷船。
水际·其二
作者：韩淲
朝代：宋

榴叶深青花骤红，疏疏篱上小亭东。微虫忽化飞蝴蝶，时斗朝阳复趁风。
水际·其二
作者：韩淲
朝代：宋

榴叶深青花骤红，疏疏篱上小亭东。
微虫忽化飞蝴蝶，时斗朝阳復趁风。
水际·其五
作者：韩淲
朝代：宋

收卷残书拂案尘，花瓶初浸玉栀新。呼童问我煎茶椀，饭了人来一具陈。
水际·其五
作者：韩淲
朝代：宋
体裁：七言绝句

收卷残书拂案尘，花瓶初浸玉栀新。呼童问我煎茶碗，饭了人来一具陈。
水际·其四
作者：韩淲
朝代：宋
体裁：七言绝句

鹧翼斑红杂乱飞，云吹雨脚树枝低。开轩未午无风日，淡薄阴中理砚池。
水龙吟·从来江左夷吾
作者：韩淲
朝代：宋
体裁：词

从来江左夷吾，大名迥诸出公右。金堂玉室，瑶林琼树，龙麟蟠走。志在神皋，气雄云梦，十吞八九。问三槐盛事，当年初度，人应羡、青毡旧。说与文章太守。庆千秋、好为亲寿。冰桃雪藕，霞裾月佩，莺鸾歌奏。雨熟西畴，星躔南极，宝香凝昼。趁新凉，便约乘云绕日，饮天浆酒。
永丰灯市
作者：韩淲
朝代：宋
体裁：七言绝句

不分春晴雪乍销，等閒骑马看元宵。人言山县无灯火，试与笼街过市桥。
永嘉林氏集云庵索诗
作者：韩淲
朝代：宋

太半交清曾着句，独余师道更铭碑。
海山磅礴知何处，人物联翩信一时。
以似诗书端可尚，允怀今古不堪悲。
百年所种皆先德，宰木云庵过者思。
永嘉林氏集云庵索诗
作者：韩淲
朝代：宋

太半交清曾著句，独馀师道更铭碑。海山磅礴知何处，人物联翩信一时。以似诗书端可尚，允怀今古不堪悲。百年所种皆先德，宰木云庵过者思。
江城子·德久同醉，子似出新置佐酒，和德久词
作者：韩淲
朝代：宋
体裁：词

天孙应为织云裳。试宫妆。问刘郎。湖上波寒，依旧远山苍。自是老来心事懒，空落拓，少年场。挥毫闲与细端相。记严扬。陋苏张。兴到一杯，微醉亦成章。回首片帆西去也，何日更，共清狂。
江城子·雪消霜入小溪舟
作者：韩淲
朝代：宋
体裁：词

雪消霜入小溪舟。试浮游。上山头。薄薄寒烟，依旧未全收。问道梅花开也未，吟不尽，一春愁。襟怀如此老还休。懒凝眸。转深幽。诗罢一眉，新月又如钩。腊后春前村意远，回棹稳，水西流。
江城子（德久同醉，子似出新置佐酒，和德久词）
作者：韩淲
朝代：宋
体裁：词

天孙应为织云裳。试宫妆。问刘郎。湖上波寒，依旧远山苍。自是老来心事懒，空落拓，少年场。挥豪闲与细端相。记严扬。陋苏张。兴到一杯，微醉亦成章。回首片帆西去也，何日更，共清狂。
江尉挽诗
作者：韩淲
朝代：宋
体裁：五言律诗

有子承家美，能书已荐贤。葛塘成别墅，严濑亦同川。意本功名远，身犹爵命迁。临终言不乱，云绕宝华天。
江湖集钱塘刊近人诗
作者：韩淲
朝代：宋
体裁：七言律诗

才华未若一杯酒，行业尚贪千首诗。今贵几何名得志，古贫最底谓知时。雕残沈谢陶居首，披剥韦陈杜不卑。谁把中兴后收拾，自应江左久参差。
江祖石太白钓台
作者：韩淲
朝代：宋
体裁：七言绝句

平步飘然上玉堂，也来江祖钓沧浪。一生不得文章力，犹有虚名万古光。
江西赵漕送丞相行状索挽诗
作者：韩淲
朝代：宋

叹息经邦志，恢洪发大魁。两宫传眷赏，诸老竞招徕。雨露铨衡际，风云史馆开。宗英图一相，盛事却生哀。全蜀钦隆委，闽山两帅华。中权收节制，入告罄忠嘉。宣辇犹持柄，垂帘竟报麻。奋身扶日手，国尔信忘家。任道崇儒素，虚谦不近名。门庭规以睦，涂路畏夫清。世固推源委，人今孰统盟。皇明酬恤典，四表亦欢声。
江西赵漕送丞相行状索挽诗·其一
作者：韩淲
朝代：宋
体裁：五言律诗

叹息经邦志，恢洪发大魁。两宫传眷赏，诸老竞招徕。雨露铨衡际，风云史馆开。宗英图一相，盛事却生哀。
江西赵漕送丞相行状索挽诗·其三
作者：韩淲
朝代：宋
体裁：五言律诗

任道崇儒素，虚谦不近名。门庭规以睦，涂路畏夫清。世固推源委，人今孰统盟。皇明酬恤典，四表亦欢声。
江西赵漕送丞相行状索挽诗·其二
作者：韩淲
朝代：宋
体裁：五言律诗

全蜀钦隆委，闽山两帅华。中权收节制，入告罄忠嘉。宣辇犹持柄，垂帘竟报麻。奋身扶日手，国尔信忘家。
池上
作者：韩淲
朝代：宋

池上松龙长子孙，池东佳气抱天回。争高蚁垤峻不已，强聒蚊雷去复来。白笈囊空嫌薏苡，碧云旧路足苍苔。清溪无限春桃种，岂是刘郎一手栽。
池上
作者：韩淲
朝代：宋

池上松龙长子孙，池东佳气抱天迴。
争高蚁垤峻不已，强聒蚊雷去復来。
白笈囊空嫌薏苡，碧云旧路足苍苔。
清溪无限春桃种，岂是刘郎一手栽。
池上菊烂然
作者：韩淲
朝代：宋

彼美黄金花，为我绕池游。十月无清霜，尚作重阳秋。胡广潭何为，陶潜篱何求。人物偶相值，终古评不休。兴惬景勿违，语到气自遒。小摘问颓龄，记取南山幽。
池上菊烂然
作者：韩淲
朝代：宋

彼美黄金花，为我遶池游。
十月无清霜，尚作重阳秋。
胡广潭何为，陶潜篱何求。
人物偶相值，终古评不休。
兴惬景勿违，语到气自遒。
小摘问颓龄，记取南山幽。
沿檄涧上将回呈元立
作者：韩淲
朝代：宋
体裁：古风

一夜西风入南涧，便作秋声无畔岸。萧萧凉气梦初回，不奈离愁送游宦。人生义命当乐天，倒睨钟鼎初悠然。明发分手莫惆怅，他年看我栖林泉。
沿涧观流
作者：韩淲
朝代：宋

积潦奔湍响涧阴，风回隐隐更沉沉。如今又识临流乐，未信濠梁有是心。
沿涧观流
作者：韩淲
朝代：宋

积潦奔湍响涧阴，风回隠隠更沉沉。
如今又识临流乐，未信濠梁有是心。
泊舟垂虹亭下沽酒举杯
作者：韩淲
朝代：宋
体裁：七言绝句

晴林眇邈晓波平，红日埋云只漏明。少驻一篙微步去，试沽官酒句须成。
泊舟碧澜堂即白苹洲也
作者：韩淲
朝代：宋

碧澜堂下白苹洲，鸟影翩翩鱼阵游。
想见太湖湖更好，西风吹浪一天秋。
泊舟碧澜堂即白蘋洲也
作者：韩淲
朝代：宋

碧澜堂下白蘋洲，鸟影翩翩鱼阵游。想见太湖湖更好，西风吹浪一天秋。
洞仙歌·溪山好处
作者：韩淲
朝代：宋
体裁：词

溪山好处，赢得题新曲。待足人生甚时足。问临流情味，倚遍斜晖，应似画、小景生绡一幅。渔舟声欸乃，岩上云飞，杳杳归鸦去鸿逐。任当年伊吕，谈笑兴王，争敌恁、闲眠野宿。待雪天、月夜我还来，醉潇洒清幽，那些儿屋。
浙江亭
作者：韩淲
朝代：宋
体裁：古风

海风吹潮声，过我栏槛外。不知地势险，但觉天宇大。何时一壶酒，挂席上严濑。班班云寿阴，越山远如带。
浙运寄声子任子恕
作者：韩淲
朝代：宋
体裁：五言律诗

浙水文场好，成才属少年。龙游看过锁，渔浦发潮船。才地当强仕，朝廷正选贤。会逢余与赵，为报各扬鞭。
浣溪沙
作者：韩淲
朝代：宋
体裁：词

老觉空生易得年。
闲居那复问旌旃。
一丘春静自回旋。
翁善於人知美矣，我行於世转乖然。
清词俾寿喜言传。
浣溪沙
作者：韩淲
朝代：宋

鸦矫荒寒燕复低。门前长草与人齐。长桥南畔小桥西。
安得有诗同尔句，可教无酒泛其杯。想思常苦易离携。
浣溪沙 其二 仲明命作艳曲
作者：韩淲
朝代：宋
体裁：词

宝鸭香销酒未醒。锦衾春暖梦初惊。鬓云撩乱玉钗横。半怯夜寒褰绣幌，尚馀娇困剔银灯。粉痕微褪脸霞生。
浣溪沙 其二 元夕
作者：韩淲
朝代：宋
体裁：词

分付心情作上元。不知投老在林泉。谁将村酒劝觥船。月影静摇风柳外，霜华寒浸雪梅边。醉攲乌帽忽醒然。
浣溪沙 其二 小集涧亭
作者：韩淲
朝代：宋
体裁：词

雨阁云流小院秋。半醺凉意不关愁。一番相见一番休。淡伫乍持杯未浅，懒歌浑罢笑初收。主宾无处著绸缪。
浣溪沙 其四 霜菊黄
作者：韩淲
朝代：宋

霜后黄花尚自开。老年情绪为何哉。株株浑是手亲栽。秋际有言挥玉麈，冬来无梦绕金钗。相思一夜发窗梅。
浣溪沙·一曲西风醉木犀
作者：韩淲
朝代：宋
体裁：词

一曲西风醉木犀。天香吹梦入瑶池。钗横犹记未开枝。花重嫩舒红笑脸，叶稀轻拂翠颦眉。酒醒残月雁声迟。
浣溪沙·一曲青山映小池
作者：韩淲
朝代：宋
体裁：词

一曲青山映小池。林疏人静月明时。相逢杯酒也相宜。醉眼不知春事少，欢情犹得漏声迟。神仙何处梦魂飞。
浣溪沙·买得船儿去下湖
作者：韩淲
朝代：宋
体裁：词

买得船儿去下湖。这些天气近来无。清和风里绿阴初。酒不为渠闲放荡，诗应嫌我太粗疏。酒徒诗社复何如。
浣溪沙·分付心情作上元
作者：韩淲
朝代：宋
体裁：词

分付心情作上元。不知投老在林泉。谁将村酒劝觥船。月影静摇风柳外，霜华寒浸雪梅边。醉敧乌帽忽醒然。
浣溪沙·宝鸭香消酒未醒
作者：韩淲
朝代：宋
体裁：词

宝鸭香消酒未醒。锦衾春暖梦初惊。鬓云撩乱玉钗横。半怯夜寒褰绣幌，尚馀娇困剔银灯。粉痕微褪脸霞生。
浣溪沙·屋上青山列晚云
作者：韩淲
朝代：宋

屋上青山列晚云。
水边红袂映斜曛。
柳阴荷气簟湘纹。
酒以歌长谁乐事，诗成杯滟我离群。
香消凉意有南熏。
浣溪沙·彩笔新题字字香
作者：韩淲
朝代：宋

彩笔新题字字香。
雁来时候燕空梁。
芙蓉无处着秋光。
人远山长言外意，曲传书恨醉时妆。
倩谁闲寄水云乡。
浣溪沙·忆把兰桡系柳堤
作者：韩淲
朝代：宋
体裁：词

忆把兰桡系柳堤。斜风细雨一蓑衣。夕阳回照断霞飞。洛浦佩寒如隔日，高唐梦到又何时。背人挑□独心知。
浣溪沙·戏成寄李叔谦
作者：韩淲
朝代：宋
体裁：词

彩笔新题字字香。雁来时候燕空梁。芙蓉无处著秋光。人远山长言外意，曲传书恨醉时妆。倩谁闲寄水云乡。
浣溪沙·春入疏弦调外声
作者：韩淲
朝代：宋
体裁：词

春入疏弦调外声。雪云初霁带湖清。屏温香软绮窗深。山倚虚窗情淡淡，水流清浅韵泠泠。断魂醒处梦难凭。
浣溪沙·水绕孤村客路赊
作者：韩淲
朝代：宋
体裁：词

水绕孤村客路赊。一楼风雨角巾斜。举觞无复问煎茶。夜静曲声初喷竹，酒深烛影细吹花。明朝飞鹭起圆沙。
浣溪沙·湖海相逢更日边
作者：韩淲
朝代：宋
体裁：词

湖海相逢更日边。槐风莲雨寿杯前。琴书图画水沈烟。共指金銮当儤直，不应彭泽尚回旋。今年初度想超然。
浣溪沙·满院春
作者：韩淲
朝代：宋

芍药酴醾满院春。门前杨柳媚晴曛。重帘双燕语沈沈。花映绿娇初日嫩，叶栖红小晚烟昏。轻雷不觉送微阴。
浣溪沙·爱日回春一线长
作者：韩淲
朝代：宋
体裁：词

爱日回春一线长。氛氲谁忆御炉香。孤城岁晚卧沧江。花底千官迎淑气，湖阴十里写晴光。剩拼华发醉为乡。
浣溪沙·留得菖蒲酒一杯
作者：韩淲
朝代：宋
体裁：词

留得菖蒲酒一杯。与公今日寿筵开。灵山排闼送青来。须信南州高士后，持荷持节照苏台。瑞云深处是三台。
浣溪沙·百花丛里试新妆
作者：韩淲
朝代：宋
体裁：词

百花丛里试新妆。
不许巫山枉断肠。
牡丹风扬曲声长。
寒食清明闲节序，绮窗朱户少年场。
燕泥香润落空梁。
浣溪沙·科辛卿壁间韵
作者：韩淲
朝代：宋
体裁：词

只恐山灵俗驾回。海鸥飞下莫惊猜。机心消尽重徘徊。宿雨乍晴千涧落，晓云微露两山排。新苗时翼好风来。
浣溪沙·系得船儿柳岸头
作者：韩淲
朝代：宋
体裁：词

系得船儿柳岸头。夹江灯火雨飕飕。寻诗家醉更绸缪。待腊未教寒事少，小春搀取暗香浮。夜长飞梦失清愁。
浣溪沙·荆楚谁言镜听词
作者：韩淲
朝代：宋
体裁：词

荆楚谁言镜听词。烛花影动画檐低。烧灯天气醉为期。雨湿杏腮疑淡淡，风迷柳眼半僛僛。小山西路板桥西。
浣溪沙·莫问星星鬓染霜
作者：韩淲
朝代：宋
体裁：词

莫问星星鬓染霜。一杯同看月昏黄。放歌渔父濯沧浪。却忆手栽双柳句，真成云汉抉天章。苏仙何在立苍茫。
浣溪沙·过卢申之
作者：韩淲
朝代：宋
体裁：词

梅叶阴阴占晚春。博山香尽玉嶙峋。茶瓯酒碗试濡唇。闲里常愁无伴侣，老来不是有情人。牡丹天气惜芳辰。
浣溪沙·风软湖光远荡磨
作者：韩淲
朝代：宋
体裁：词

风软湖光远荡磨。春衫初试薄香罗。踏青无计奈君何。莫笑老来多岁月，肯教闲去少诗歌。长安陌上有铜驼。
浣溪沙·鸦矫荒寒燕复低
作者：韩淲
朝代：宋
体裁：词

鸦矫荒寒燕复低。门前长草与人齐。长桥南畔小桥西。安得有诗同尔句，可教无酒泛其杯。相思常苦易离携。
浣溪沙（为仲如赋茉莉）
作者：韩淲
朝代：宋
体裁：词

滴滴琼英发翠绡。江梅标韵木香娇。乍凉时候漏声遥。欲绾鬓丝妆未了，半回身分曲初招。霓裳依约梦魂飘。
浣溪沙（仲明命作艳曲）
作者：韩淲
朝代：宋

宝鸭香消酒未醒。锦衾春暖梦初惊。鬓云撩乱玉钗横。
半怯夜寒褰绣幌，尚余娇困剔银灯。粉痕微褪脸霞生。
浣溪沙（十四日）
作者：韩淲
朝代：宋

百花丛里试新妆。不许巫山枉断肠。牡丹风扬曲声长。寒食清明间节序，绮窗朱户少年场。燕泥香润落空梁。
浣溪沙（同昌甫饮南池）
作者：韩淲
朝代：宋
体裁：词

屋上青山列晚云。水边红袂映斜曛。柳阴荷气簟湘纹。酒以歌长谁乐事，诗成杯滟我离群。香消凉意有南薰。
浣溪沙（夜饮潘舍人家，有客携家妓来歌）
作者：韩淲
朝代：宋
体裁：词

小雨收晴作社寒。月桥花院篆香残。杏腮桃脸黛眉弯。歌拂燕梁牵客恨，醉临鸾镜怕人看。良宵春梦绕屏山。
浣溪沙（寄文叔生朝）
作者：韩淲
朝代：宋
体裁：词

江上新凉入酒杯。瑞芝堂祝寿筵开。五楼百雉更崔嵬。劳来流离施菽麦，作成丰稔到田莱。便朝天去也徘徊。
浣溪沙（小集涧亭）
作者：韩淲
朝代：宋

雨阁云流小院秋。半醺凉意不关愁。一番相见一番休。
淡伫乍持杯未浅，懒歌浑罢笑初收。主宾无处着绸缪。
浣溪沙（怨啼鹃）
作者：韩淲
朝代：宋
体裁：词

锦瑟瑶琴续断弦。璧堂初过牡丹天。玉钩斜压小珠帘。睡鸭炉温吟散后，双鸳屏掩酒醒前。一番春事怨啼鹃。
浣溪沙（次韵昌甫）
作者：韩淲
朝代：宋
体裁：词

作意如何和好歌。细翻重看得长哦。晓梧吹雨露明荷。老我从他琴下爨，故人元自笛亭柯。北山烟岫郁嵯峨。
浣溪沙（次韵昌甫）
作者：韩淲
朝代：宋
体裁：词

山气吹云宝月凉。园英承露菊花黄。吾生只合醉为乡。怅望佳人因共赋，分明佳节是重阳。酒边犹发少年狂。
浣溪沙（沙溪小饮）
作者：韩淲
朝代：宋
体裁：词

一抹青山拍岸溪。麦云将过笋初齐。不知何处水流西。小阁路头吾欲醉，短蓬船尾客同携。酒边华发更题诗。
浣溪沙（涧上昌甫有词）
作者：韩淲
朝代：宋
体裁：词

闲里相看两鬓秋。酒能沾醉雨能幽。吾庐何幸得翁留。世路尽教终易与，山林佳话恐难酬。人来人去亦知不。
浣溪沙（清和风）
作者：韩淲
朝代：宋

买得船儿去下湖。这些天气近来无。清和风里绿阴初。
酒不为渠间放荡，诗应嫌我太粗疏。酒徒诗社复何如。
浣溪沙（满院春）
作者：韩淲
朝代：宋
体裁：词

芍药酴醿满院春。门前杨柳媚晴曛。重帘双燕语沈沈。
花映绿娇初日嫩，叶栖红小晚烟昏。轻雷不觉送微阴。
浣溪沙（生朝和昌甫韵）
作者：韩淲
朝代：宋
体裁：词

老觉空生易得年。闲居那复问旌旃。一丘春静自回旋。翁善于人知美矣，我行于世转乖然。清词俾寿喜言传。
浣溪沙（秋思）
作者：韩淲
朝代：宋
体裁：词

宋玉悲秋合反骚。陶潜把菊任持醪。山遥遥外水萧萧。梦不到时诗自在，兴难忘处恨全消。香沈沈里蕊飘飘。
浣溪沙（野色轩看玉色木犀）
作者：韩淲
朝代：宋
体裁：词

月角珠庭映伏犀。扶摇当上凤凰池。广寒曾折最高枝。壮志还同诸葛膝，清名还似紫芝眉。梅花春寿酒行迟。
浣溪沙（霜菊黄）
作者：韩淲
朝代：宋
体裁：词

霜后黄花尚自开。老年情绪为何哉。株株浑是手亲栽。
秋际有言挥玉尘，冬来无梦绕金钗。相思一夜发窗梅。
浣溪沙（题美人画卷）
作者：韩淲
朝代：宋
体裁：词

一曲霓裳舞未终。玉钗垂额鬓云松。梦回金殿月华东。燕子莺儿情脉脉，柳枝桃叶恨匆匆。罗襟空惹御香浓。
海南思南豅正花欲过赵阁亦倦
作者：韩淲
朝代：宋

春游花时海棠醉，夹道排空转佳丽。
燕支丰颊娇未醒，翡翠轻鬟愁欲坠。
牡丹风裏晚烟明，蔷薇露边初日媚。
山豅深静自成家，池阁幽闲谁近市。
是中人物多情致，剩拟芳寻为出计。
路尘独怯过城阇，远水孤舟那得至。
芳菲易歇兴终阑，识赏难同吟且寄。
蹊间桃李岂无言，草木何知吾亦戏。
海南思南豅正花欲过赵阁亦倦
作者：韩淲
朝代：宋

春游花时海棠醉，夹道排空转佳丽。燕支丰颊娇未醒，翡翠轻鬟愁欲坠。牡丹风里晚烟明，蔷薇露边初日媚。山豅深静自成家，池阁幽闲谁近市。是中人物多情致，剩拟芳寻为出计。路尘独怯过城阇，远水孤舟那得至。芳菲易歇兴终阑，识赏难同吟且寄。蹊间桃李岂无言，草木何知吾亦戏。
海月谣·晚秋烟渚
作者：韩淲
朝代：宋
体裁：词

晚秋烟渚。
更舟倚、萧萧雨。
水痕清汜，迤逦渐整，云帆西去。
三叠阳关，留下别离情绪。
溪南一坞。
对风月、谁为主。
酒徒诗社，自此冷落，胸怀尘土。
目送鸿飞，莫听数柔橹。
海月谣·送赵永兴宰
作者：韩淲
朝代：宋

晚秋烟渚。更舟倚、萧萧雨。水痕清汜，迤逦渐整，云帆西去。三叠阳关，留下别离情绪。溪南一坞。对风月、谁为主。酒徒诗社，自此冷落，胸怀尘土。目送鸿飞，莫听数声柔橹。
海运
作者：韩淲
朝代：宋

春山非隐沦，乃作养生计。岂无轩裳心，盖欲了千岁。当其禀赋初，冲气甚微细。谁知忧患多，坐使百脉滞。海仙用奇语，安眠可元契。因之地炉煖，绵绵见根蒂。乾坤一交泰，日月去昏翳。万事俱若遗，一身且康济。
海运
作者：韩淲
朝代：宋

春山非隠沦，乃作养生计。
岂无轩裳心，盖欲了千岁。
当其禀赋初，冲气甚微细。
谁知忧患多，坐使百脉滞。
海仙用奇语，安眠可元契。
因之地炉暖，绵绵见根蒂。
干坤一交泰，日月去昏翳。
万事俱若遗，一身且康济。
涧上
作者：韩淲
朝代：宋

久晴何地不尘沙，崦霭清深只数家。横著短桥篱落外，一沟秋水浸槐花。新凉吹得鬓斑斑，老去身谁似我閒。尽日微吟吟忽断，但随秋水看秋山。雨后蝉声占夕阳，树疏林隙见云光。栖迟转觉秋来好，山里西风分外凉。
涧上·其一
作者：韩淲
朝代：宋

久晴何地不尘沙，崦霭清深只数家。
横着短桥篱落外，一沟秋水浸槐花。
涧上·其一
作者：韩淲
朝代：宋

久晴何地不尘沙，崦霭清深只数家。横著短桥篱落外，一沟秋水浸槐花。
涧上·其三
作者：韩淲
朝代：宋

雨后蝉声占夕阳，树疎林隙见云光。
栖迟转觉秋来好，山裏西风分外凉。
涧上·其三
作者：韩淲
朝代：宋

雨后蝉声占夕阳，树疏林隙见云光。栖迟转觉秋来好，山里西风分外凉。
涧上·其二
作者：韩淲
朝代：宋
体裁：七言绝句

新凉吹得鬓斑斑，老去身谁似我閒。尽日微吟吟忽断，但随秋水看秋山。
涧上桃花
作者：韩淲
朝代：宋

桃花风裏鬓成丝，老眼青山百不宜。
犹有中原旧家在，相寻呼酒和新诗。
涧上桃花
作者：韩淲
朝代：宋

桃花风里鬓成丝，老眼青山百不宜。犹有中原旧家在，相寻呼酒和新诗。
涧上蜡梅香甚
作者：韩淲
朝代：宋

照眼花枝是蜡梅，香传小树为谁开。弄阴欲雪山长暝，破晓终风水漫洄。鸟语春声喧复静，鸿飞寒影去还来。数间败屋浮桥外，何故无吟不举杯。
涧上蜡梅香甚
作者：韩淲
朝代：宋

照眼花枝是蜡梅，香传小树为谁开。
弄阴欲雪山长暝，破晓终风水漫洄。
鸟语春声喧復静，鸿飞寒影去还来。
数间败屋浮桥外，何故无吟不举杯。
涧东临水饮梅花尚未全放一树独佳
作者：韩淲
朝代：宋

残雪余寒二月来，涧东犹是欲开梅。
夕阳影澹初寻句，流水声清更把杯。
取友唤邻相领略，破荒择胜独徘徊。
谁能折向南枝醉，一阵繁香扑麝煤。
涧东临水饮梅花尚未全放一树独佳
作者：韩淲
朝代：宋

残雪馀寒二月来，涧东犹是欲开梅。夕阳影澹初寻句，流水声清更把杯。取友唤邻相领略，破荒择胜独徘徊。谁能折向南枝醉，一阵繁香扑麝煤。
涧梅一枝盛开
作者：韩淲
朝代：宋

涧头一树小春梅，每岁何曾抵死开。乱点香须乃如许，有花无句为徘徊。
涧梅一枝盛开
作者：韩淲
朝代：宋

涧头一树小春梅，每岁何曾抵死开。
乱点香鬚乃如许，有花无句为徘徊。
深村
作者：韩淲
朝代：宋
体裁：古风

已是依山住，更为深村行。莽莽少人迹，幽幽闻鸟声。忽逢三四家，草树亦敷荣。不觉六七里，烟霭还纵横。
添倅至因谒之来访乃故相郡侯之子也
作者：韩淲
朝代：宋

相国推前辈，通家复胜游。人知新别驾，我叹旧州侯。世数推迁远，时情展转休。衡山云冉冉，玉水日悠悠。
添倅至因谒之来访乃故相郡侯之子也
作者：韩淲
朝代：宋

相国推前辈，通家復胜游。
人知新别驾，我嘆旧州侯。
世数推迁远，时情展转休。
衡山云冉冉，玉水日悠悠。
清坐四鼓
作者：韩淲
朝代：宋

僧窗耿清灯，秋虫入虚听。风收松声回，夜息人籁定。清明养我神，湛寂见我性。万有虽自然，唯乐独也正。
清坐四鼓
作者：韩淲
朝代：宋

僧窗耿清灯，秋虫入虚听。
风收松声迴，夜息人籁定。
清明养我神，湛寂见我性。
万有虽自然，唯乐独也正。
清平乐·常思高致
作者：韩淲
朝代：宋
体裁：词

常思高致。又见凉风起。欢喜年时为寿意。快写山歌重寄。愿公好德康宁。青云收取功名。莫道而今官小，吾儒正要仁民。
清平乐（七月十三日潘令生朝）
作者：韩淲
朝代：宋
体裁：词

鸣琴单父。凫舄宜飞去。不比河阳花满树。此意直高千古。清秋诞日相逢。乃同涧上村侬。笑指壶山为寿，仁心静处加功。
清平乐（次韵）
作者：韩淲
朝代：宋
体裁：词

萧然在涧。景色秋来冠。几缕明霞红未断。矫首时时遐观。回思五马清游。分明前辈风流。留作山间佳话，更谁愁上眉头。
清明
作者：韩淲
朝代：宋

既喜寒食晴，复值清明雨。山空洗雨花，零落蔽泥土。脩林发新叶，青绿粲莫数。虽云风日异，景物俱可睹。犁锄动远村，愈觉爱农圃。形迹欣得闲，持醪醉为主。
清明
作者：韩淲
朝代：宋

既喜寒食晴，復值清明雨。
山空洗雨花，零落蔽泥土。
修林发新叶，青绿粲莫数。
虽云风日异，景物俱可覩。
犂鉏动远村，愈觉爱农圃。
形迹欣得闲，持醪醉为主。
清明
作者：韩淲
朝代：宋

杨柳青烟榆火新，人家巷陌唱歌声。重帘未捲薄梳洗，檐外微寒才晓晴。
清明
作者：韩淲
朝代：宋

杨柳青烟榆火新，人家巷陌唱歌声。
重帘未捲薄梳洗，檐外微寒纔晓晴。
清明
作者：韩淲
朝代：宋

欲赋春华状不成，微风微雨又清明。残花满地偏饶笑，高柳插天如有情。百岁光阴诚鼎鼎，一生怀抱强营营。相思真隐山前路，寒食酒杯终日晴。小院春阴满槛花，淡红微绿自芳华。檐前落日蜂儿聚，帘外东风燕子斜。修禊人寻诗事业，清明天与醉生涯。一樽莫负流觞意，梦到兰亭兴亦嘉。
清明·其一
作者：韩淲
朝代：宋

欲赋春华状不成，微风微雨又清明。残花满地偏饶笑，高柳插天如有情。百岁光阴诚鼎鼎，一生怀抱强营营。相思真隐山前路，寒食酒杯终日晴。
清明·其一
作者：韩淲
朝代：宋

欲赋春华状不成，微风微雨又清明。
残花满地偏饶笑，高柳插天如有情。
百岁光阴诚鼎鼎，一生怀抱强营营。
相思真隠山前路，寒食酒杯终日晴。
清明·其二
作者：韩淲
朝代：宋
体裁：七言律诗

小院春阴满槛花，淡红微绿自芳华。檐前落日蜂儿聚，帘外东风燕子斜。修禊人寻诗事业，清明天与醉生涯。一樽莫负流觞意，梦到兰亭兴亦嘉。
清桐
作者：韩淲
朝代：宋

清桐发初叶，朝景散辉荫。
幽人独步久，兴寄颇自任。
熏兮一以风，山鸟孰知禁。
平流走乱石，可潄尤可枕。
清桐
作者：韩淲
朝代：宋

清桐发初叶，朝景散辉荫。幽人独步久，兴寄颇自任。薰兮一以风，山鸟孰知禁。平流走乱石，可漱尤可枕。
游南高峰下
作者：韩淲
朝代：宋

濛鸿山气润，喷薄涧水急。残花护新枝，春晚绿阴集。杖策一俛仰，挈榼共行立。路转南高峰，窣堵正嶪岌。胜迹古今同，轩裳孰羁絷。
游南高峰下
作者：韩淲
朝代：宋

蒙鸿山气润，喷薄涧水急。
残花护新枝，春晚绿阴集。
杖策一俛仰，挈榼共行立。
路转南高峰，窣堵正嶪岌。
胜迹古今同，轩裳孰羁絷。
游宦
作者：韩淲
朝代：宋
体裁：五言律诗

游宦家何似，儿啼婢仆寒。敝衣无服饰，薄饭少杯盘。原宪贫非病，庞公遗以安。江山冬自好，梅已发林端。
游超果寺
作者：韩淲
朝代：宋
体裁：七言绝句

春风山路散晴光，柳欲青青梅正香。试上篮舆载壶酒，也教人道去寻芳。
溪上行至傅庵蹊间崩石险涩几踣
作者：韩淲
朝代：宋

无酒无诗只意行，水边林下偶然晴。缓移野步微攲侧，细比凡心尽旷平。白发去来同遁迹，青春交往定蜚英。小庵供佛安禅地，只合僧家一味清。
溪上行至傅庵蹊间崩石险涩几踣
作者：韩淲
朝代：宋

无酒无诗只意行，水边林下偶然晴。
缓移野步微欹侧，细比凡心尽旷平。
白髮去来同遯迹，青春交往定蜚英。
小庵供佛安禅地，只合僧家一味清。
溪山堂曾宏甫作徐师川吕居仁曾吉甫王元渤郑顾道晁恭道王起岩吴传朋徐明叔游咏之地
作者：韩淲
朝代：宋

当年二三老，曾醉溪山堂。
至今月露底，草木有余香。
兴言我良友，六月此追凉。
还同章泉叟，访之以相羊。
夜久清辉寒，水际如雪光。
谁知幽绝处，怀贤正难忘。
溪山堂曾宏甫作徐师川吕居仁曾吉甫王元渤郑顾道晁恭道王起岩吴传朋徐明叔游咏之地
作者：韩淲
朝代：宋

当年二三老，曾醉溪山堂。至今月露底，草木有馀香。兴言我良友，六月此追凉。还同章泉叟，访之以相羊。夜久清辉寒，水际如雪光。谁知幽绝处，怀贤正难忘。
溪汛浮桥屡解
作者：韩淲
朝代：宋

潢潦涨梅润，五月三解桥。浸淫人尚可，恐汎新插苗。传闻钱塘湖，闵雨宸虑焦。玉帛走群望，虎头潭荡摇。如何千里间，阳阴犹未调。干戈或底定，丰穰苏瘵凋。郊居茅茨湿，不过日寂寥。饥寒自常事，鸡鸣复萧萧。
溪汛浮桥屡解
作者：韩淲
朝代：宋

潢潦涨梅润，五月三解桥。
浸淫人尚可，恐泛新插苗。
传闻钱塘湖，闵雨宸虑焦。
玉帛走羣望，虎头潭荡摇。
如何千里间，阳阴犹未调。
干戈或底定，丰穰苏瘵凋。
郊居茅茨湿，不过日寂寥。
饥寒自常事，鷄鸣復萧萧。
溪行
作者：韩淲
朝代：宋

突兀荒荒漫挈瓶，泓澄窈窈且扬舲。
隔山鷄犬三家聚，近水鱼虾一岸腥。
说梦休夸巫峡赋，移文何愧草堂灵。
交游少得亲相识，临眺多为旧所经。
溪行
作者：韩淲
朝代：宋

突兀荒荒漫挈瓶，泓澄窈窈且扬舲。隔山鸡犬三家聚，近水鱼虾一岸腥。说梦休誇巫峡赋，移文何愧草堂灵。交游少得亲相识，临眺多为旧所经。
溪路邂逅傅骐骥之在所沽酒话别
作者：韩淲
朝代：宋

凉风吹溪雨吹蓬，故人意气俄相逢。停骖为我一小饮，西湖东望两高峰。人间万事俱华发，雨歇风清有佳月。不须千里苦相思，得酒陶然已兀兀。
溪路邂逅傅骐骥之在所沽酒话别
作者：韩淲
朝代：宋

凉风吹溪雨吹蓬，故人意气俄相逢。
停骖为我一小饮，西湖东望两高峰。
人间万事俱华髮，雨歇风清有佳月。
不须千里苦相思，得酒陶然已兀兀。
溪路邂逅傅骐骥之在所沽酒话别
作者：韩淲
朝代：宋

濯锦江头山四围，游人爱山自忘归。山光不为人转改，冉冉绿雾黄叶飞。濯锦江头织锦家，几多花草斗矜夸。无人识得他机杼，伫立视之徒叹嗟。濯锦江头冬日晴，水光山色傍人清。我身偶閒来散步，适有溪山能动情。
溪路邂逅傅骐骥之在所沽酒话别·其一
作者：韩淲
朝代：宋
体裁：七言绝句

濯锦江头山四围，游人爱山自忘归。山光不为人转改，冉冉绿雾黄叶飞。
溪路邂逅傅骐骥之在所沽酒话别·其三
作者：韩淲
朝代：宋
体裁：七言绝句

濯锦江头冬日晴，水光山色傍人清。我身偶閒来散步，适有溪山能动情。
溪路邂逅傅骐骥之在所沽酒话别·其二
作者：韩淲
朝代：宋

濯锦江头织锦家，几多花草斗矜夸。无人识得他机杼，伫立视之徒叹嗟。
溪路邂逅傅骐骥之在所沽酒话别·其二
作者：韩淲
朝代：宋

濯锦江头织锦家，几多花草斗矜夸。
无人识得他机杼，伫立视之徒嘆嗟。
滕黄梅遗鲍参军集
作者：韩淲
朝代：宋

商秋散惊飈，嘉客木兰舟。
停桡以遵渚，意邈语绸缪。
遗我鲍照诗，遐叹睇前修。
徂年易为急，悯默泾渭流。
滕黄梅遗鲍参军集
作者：韩淲
朝代：宋

商秋散惊飙，嘉客木兰舟。停桡以遵渚，意邈语绸缪。遗我鲍照诗，遐叹睇前修。徂年易为急，悯默泾渭流。
满庭芳
作者：韩淲
朝代：宋
体裁：词

玉水灵山，霜天清晓，非烟非雾琴堂。
载临初度，圭璧记煌煌。
百里民安抚字，欢呼处、禾黍登场。
今年好，为兹春酒，莫惜醉淋浪。
神仙，□领袖，山河勋业，星斗文章。
便黄扉青琐，会遇明良。
愿赐尚方之剑，攀槛折、於古辉光。
飞凫去，甘棠遗爱，留与话桐乡。
满庭芳·点点淮山
作者：韩淲
朝代：宋

点点淮山，迢迢江水，分明别是风光。
地灵人杰，星斗烂文章。
初度充闾佳气，当年瑞、应弄珪璋。
熏弦奏，凉宵宝月，玉井藕花香。
清真，如逸少，兰亭修竹，曲水流觞。
想醉乡日永，地久天长。
小驻屏星怀玉，飞凫舄、元在鹓行。
功名事，云龙风虎，行矣佩金章。
满庭芳·玉水灵山
作者：韩淲
朝代：宋
体裁：词

玉水灵山，霜天清晓，非烟非雾琴堂。载临初度，圭璧记煌煌。百里民安抚字，欢呼处、禾黍登场。今年好，为兹春酒，莫惜醉淋浪。神仙，□领袖，山河勋业，星斗文章。便黄扉青琐，会遇明良。愿赐尚方之剑，攀槛折、于古辉光。飞凫去，甘棠遗爱，留与话桐乡。
满庭芳·王寺簿生朝
作者：韩淲
朝代：宋
体裁：词

点点淮山，迢迢江水，分明别是风光。地灵人杰，星斗烂文章。初度充闾佳气，当年瑞、应弄圭璋。薰弦奏，凉宵宝月，玉井藕花香。清真，如逸少，兰亭修竹，曲水流觞。想醉乡日永，地久天长。小驻屏星怀玉，飞凫舄、元在鸳行。功名事，云龙风虎，行矣佩金章。
满庭芳·王寺簿生朝
作者：韩淲
朝代：宋

点点淮山，迢迢江水，分明别是风光。地灵人杰，星斗烂文章。初度充闾佳气，当年瑞、应弄圭璋。薰弦奏，凉宵宝月，玉井藕花香。清真，如逸少，兰亭修竹，曲水流觞。想醉乡日永，地久天长。小驻屏星怀玉，飞凫舄、元在鹓行。功名事，云龙风虎，行矣佩金章。
满庭芳（王寺簿生朝）
作者：韩淲
朝代：宋
体裁：词

点点淮山，迢迢江水，分明别是风光。地灵人杰，星斗烂文章。初度充闾佳气，当年瑞、应弄珪璋。薰弦奏，凉宵宝月，玉井藕花香。
清真，如逸少，兰亭修竹，曲水流觞。想醉乡日永，地久天长。小驻屏星怀玉，飞凫舄、元在鹓行。功名事，云龙风虎，行矣佩金章。
满江红·和赵公明
作者：韩淲
朝代：宋
体裁：词

五老峰前，九江上、曾生仙客。相邂逅、贵池亭下，定交金石。我辈风流宜啸咏，官曹尘冗从煎逼。且簿书、丛里举清觞，偷闲日。同一笑，当今夕。梅正好，香浮白。便相忘尔汝，醉巾沾湿。已向琼楼誇意态，似闻金殿传消息。想君今、归去际风云，应相忆。
满江红（和赵公明）
作者：韩淲
朝代：宋
体裁：词

五老峰前，九江上、曾生仙客。相邂逅、贵池亭下，定交金石。我辈风流宜啸咏，官曹尘冗从煎逼。且簿书、丛里举清觞，偷闲日。同一笑，当今夕。梅正好，香浮白。便相忘尔汝，醉巾沾湿。已向琼楼夸意态，似闻金殿传消息。想君今、归去际风云，应相忆。
满江红（陈玉局生朝）
作者：韩淲
朝代：宋
体裁：词

归锦堂成，云汉上、天垂新画。有朱颜绿鬓，禁林仙客。玉局暂从香火社，金龟未报文章力。看彤庭、赐第别承恩，居君侧。斑衣戏，蟠桃摘。翠袖倚，歌檀拍。正祥开初度，颂声千百。又是腊前梅态度，几多春近花消息。想明年、今日醉西湖，光辉赫。
滩头
作者：韩淲
朝代：宋

溪头滩背狭，高下两三家。风叶山衔日，烟莎路湿沙。傍船初落雁，隔屋已栖鸦。何处吹崖蜜，满园荞麦花。
滩头
作者：韩淲
朝代：宋

溪头滩背狭，高下两三家。
风叶山衔日，烟莎路湿沙。
傍船初落鴈，隔屋已栖鸦。
何处吹崖蜜，满园荞麦花。
潘太博端叔挽诗
作者：韩淲
朝代：宋
体裁：五言律诗

叹息词场旧，凄其三十年。训言犹在耳，辈行敢随肩。师友真凋落，交亲仅接联。何因置刍束，东望只潸然。
潘德久置酒柳洲小楼
作者：韩淲
朝代：宋

几年九日西湖酒，此际从公把菊花。酬唱不知留客舍，登临无奈得诗家。水舟又掠空潭浪，山屐经行两岸沙。白发清尊乃如许，数株杨柳傍楼斜。
潘德久置酒柳洲小楼
作者：韩淲
朝代：宋

几年九日西湖酒，此际从公把菊花。
酬唱不知留客舍，登临无奈得诗家。
水舟又掠空潭浪，山屐经行两岸沙。
白髮清尊乃如许，数株杨柳傍楼斜。
潘舍人重打带
作者：韩淲
朝代：宋
体裁：七言律诗

使回挥橐试从容，诗在腰围瘦减中。金重内分知带赤，花明殿后映鞓红。闻呼巧匠重陶写，好称朝章答化工。更待狨鞯印如斗，转庵元是有家风。
潮落
作者：韩淲
朝代：宋

万叠流波一箭风，几多人在荡摇中。顷刻过来无别水，依前平地閤船蓬。
潮落
作者：韩淲
朝代：宋

万迭流波一箭风，几多人在荡摇中。
顷刻过来无别水，依前平地閤船蓬。
濯缨阁
作者：韩淲
朝代：宋

平生诗思弗浪与，一旦园池来寄题。得名当复主人胜，孺子之歌畴不知。风生微澜湛蘋芷，欲洁吾缨应为此。吾缨已洁可奈何，只恐尘埃污斯水。
濯缨阁·其一
作者：韩淲
朝代：宋

平生诗思弗浪与，一旦园池来寄题。得名当复主人胜，孺子之歌畴不知。
濯缨阁·其一
作者：韩淲
朝代：宋

平生诗思弗浪与，一旦园池来寄题。
得名当復主人胜，孺子之歌畴不知。
濯缨阁·其二
作者：韩淲
朝代：宋

风生微澜湛苹芷，欲洁吾缨应为此。
吾缨已洁可奈何，只恐尘埃污斯水。
濯缨阁·其二
作者：韩淲
朝代：宋

风生微澜湛蘋芷，欲洁吾缨应为此。吾缨已洁可奈何，只恐尘埃污斯水。
灌园
作者：韩淲
朝代：宋

搰搰谁知旧汉阴，桔槔何待此机心。溪南上郭丘园地，应笑蒙庄著语深。
灌园
作者：韩淲
朝代：宋

搰搰谁知旧汉阴，桔槹何待此机心。
溪南上郭邱园地，应笑蒙庄着语深。
灯夕颇盛郡中相招不能往也
作者：韩淲
朝代：宋
体裁：七言律诗

满城歌舞事元宵，溪外苍山雪乍销。红日渐迟花信动，银蟾初上烛光摇。幽人自笑居空谷，游子从教往丽谯。一盏青灯对编简，旧欢如梦壮心凋。
灯火
作者：韩淲
朝代：宋
体裁：五言律诗

灯火水边城，闾阎月始明。旧年行乐事，新岁合欢声。雪后犹含冻，风前未喜晴。崇朝雨如泻，沟浍又皆盈。
灵井
作者：韩淲
朝代：宋

灵井复何许，薰风度前林。一筇为萧散，涉流殊匪深。山空人迹少，无言见鸣禽。嵌岩适所会，潺然送清音。宜我濯尘土，陶写此胸襟。富贵本天命，得闲且幽寻。
灵井
作者：韩淲
朝代：宋

灵井復何许，熏风度前林。
一筇为萧散，涉流殊匪深。
山空人迹少，无言见鸣禽。
嵌岩适所会，潺然送清音。
宜我濯尘土，陶写此胸襟。
富贵本天命，得闲且幽寻。
灵溪道中
作者：韩淲
朝代：宋

但觉村深好，青山分外多。连延俄耸拔，回复又坡陀。风冷平沙雁，天空上水鹅。晚时见鱼艇，吾欲借其蓑。
灵溪道中
作者：韩淲
朝代：宋

但觉村深好，青山分外多。
连延俄耸拔，回復又坡陀。
风冷平沙鴈，天空上水鹅。
晚时见鱼艇，吾欲借其簑。
灵芝寺清坐听潘德久弄琴久之小酌而散
作者：韩淲
朝代：宋

秋晚灵芝寺，阴云阖复开。荷枯半倚草，柏老遍生苔。兴到容吾赋，闲知与客来。琴边更三叠，莫放酒船回。
灵芝寺清坐听潘德久弄琴久之小酌而散
作者：韩淲
朝代：宋

秋晚灵芝寺，阴云阖復开。
荷枯半倚草，柏老徧生苔。
兴到容吾赋，闲知与客来。
琴边更三迭，莫放酒船回。
灵鹫道中
作者：韩淲
朝代：宋

历历山川旧，舆篮我为迟。偶同三友去，又作一篇诗。怀德樟丘远，阊门玉片思。僧窗攲梦枕，休问夜何其。
灵鹫道中
作者：韩淲
朝代：宋

历历山川旧，舆篮我为迟。
偶同三友去，又作一篇诗。
怀德樟丘远，阊门玉片思。
僧窗欹梦枕，休问夜何其。
灵鹫道中
作者：韩淲
朝代：宋

霜林落衰草，游子叹道途。岂不念急景，冉冉尘务俱。闲写僧寺幽，髣髴摩诘图。风前鸿雁来，日下鸧鸹呼。
灵鹫道中
作者：韩淲
朝代：宋

霜林落衰草，游子叹道途。
岂不念急景，冉冉尘务俱。
闲写僧寺幽，髣髴摩诘图。
风前鸿鴈来，日下鸧鸹呼。
点绛唇·竹隐高深
作者：韩淲
朝代：宋
体裁：词

竹隐高深，夏凉日有清风度。苎衣绳屦。鹤发空相顾。翠扑流烟，又向溪翁去。青山路。要当同住。长占无尘处。
点绛唇·银笔金花
作者：韩淲
朝代：宋
体裁：词

银笔金花，断肠有句闲挥扫。又还落了。梅片阳春小。古往今来，风味须才调。山林少。这些襟抱。输与江东老。
点绛唇（寻瑶草）
作者：韩淲
朝代：宋
体裁：词

山凹春生，探梅只道今年早。暗香迎晓。人与花能好。岁岁持杯，天地同难老。须吟啸。放开怀抱。更约寻瑶草。
点绛唇（王园）
作者：韩淲
朝代：宋
体裁：词

南陌柔桑，粉墙低见谁家女。燕飞莺语。依约提篮去。老觉多情，梦也无分付。君知否。楚襄何处。一段阳台雨。
烟雨
作者：韩淲
朝代：宋
体裁：五言律诗

汀洲生玉水，烟雨对灵山。翠碧迷千嶂，清泠泻一湾。寻春因共载，落日不知还。便是名人画，无能写此閒。
煖雨
作者：韩淲
朝代：宋

土煖鸣嘘蚓，山昏聚宿鸦。沿流多佛屋，隔县少诗家。怕醉休温酒，狂吟待饮茶。花天晴自喜，麦地雨谁家。
熟食日
作者：韩淲
朝代：宋
体裁：七言律诗

清明寒食牡丹红，江右无人记洛中。随分曲栏皆一种，任他荒径亦成丛。百年流落推迁景，一代兴隆造化功。谁识名花有姚魏，数枝单叶倚晴风。
爆竹
作者：韩淲
朝代：宋
体裁：五言绝句

爆竹烧残岁，家家把一杯。西湖元自好，只是欠徘徊。
爱客
作者：韩淲
朝代：宋

婆餠焦何急，飞鸣小竹间。
雨多溪涨水，云厚日藏山。
景物固无恙，人情终等閒。
老来惟爱客，茶果或相关。
爱客
作者：韩淲
朝代：宋

婆饼焦何急，飞鸣小竹间。雨多溪涨水，云厚日藏山。景物固无恙，人情终等閒。老来惟爱客，茶果或相关。
牵牛花
作者：韩淲
朝代：宋

露气浮风入短篱，蔓延高下复参差。轻清不作妖红艳，漠漠秋阴分外宜。
牵牛花
作者：韩淲
朝代：宋

露气浮风入短篱，蔓延高下復参差。
轻清不作妖红艷，漠漠秋阴分外宜。
玉山村民斲石为砚仲至以诗来索次韵
作者：韩淲
朝代：宋

谁欤赋奇诗，索我玉山研。
产石斲未久，所落荒野县。
如公笔阵高，岂足供法战。
聊堪用鷄毛，滴水共贫贱。
市价亦不争，百钱可营缮。
包提偶到吴，取诮畏俗谚。
胡为而好此，感叹殊恋恋。
徒咏绝妙词，旧事记黄绢。
玉山村民斲石为砚仲至以诗来索次韵
作者：韩淲
朝代：宋

谁欤赋奇诗，索我玉山研。产石斲未久，所落荒野县。如公笔阵高，岂足供法战。聊堪用鸡毛，滴水共贫贱。市价亦不争，百钱可营缮。包提偶到吴，取诮畏俗谚。胡为而好此，感叹殊恋恋。徒咏绝妙词，旧事记黄绢。
玉成叟书来索诗
作者：韩淲
朝代：宋

赣上书来寄近诗，经行已得蔡邕碑。老年文力能如此，壮日交游定可知。贾马以前须有作，应刘而下复推谁。冰霜满眼梅开未，想见翛然句益奇。
玉成叟书来索诗
作者：韩淲
朝代：宋

赣上书来寄近诗，经行已得蔡邕碑。
老年文力能如此，壮日交游定可知。
贾马以前须有作，应刘而下復推谁。
冰霜满眼梅开未，想见翛然句益奇。
玉溪楼看月
作者：韩淲
朝代：宋
体裁：古风

山晴夜自明，草树遥可瞩。楼头春已非，尚有月如玉。胡为乎来哉，可谓万事足。沟流杂蛙黾，信阅人代速。
玉田道中得诗二句因足之
作者：韩淲
朝代：宋
体裁：七言律诗

秋晚晴原上玉田，水边林下过金仙。寺钟欲动黄昏月，野鸟时横碧落天。萸糁人家皆取醉，菊花篱槛亦争妍。三叉路入孤村去，九日閒投物外缘。
王丞留饮
作者：韩淲
朝代：宋

寻梅闲唤酒，邀友漫题诗。酒美君方醉，诗成我未奇。钟声来远寺，暝色起前溪。霜夜断鸿急，风庭落叶知。
王丞留饮·其一
作者：韩淲
朝代：宋
体裁：五言绝句

寻梅闲唤酒，邀友漫题诗。酒美君方醉，诗成我未奇。
王丞留饮·其二
作者：韩淲
朝代：宋
体裁：五言绝句

钟声来远寺，暝色起前溪。霜夜断鸿急，风庭落叶知。
王右司家池阁
作者：韩淲
朝代：宋
体裁：古风

寒日照竹色，老槐摇池光。凭栏俯虚檐，忽此陶一觞。主人与客笑，万事俱茫茫。回首十年梦，吹霜晚云黄。
王寺簿过山园
作者：韩淲
朝代：宋

小园才放一枝梅，便有传呼别驾来。领略风光归草木，经行野路踏莓苔。人间襟韵须吟笔，花底风流入酒杯。公亦暂时相赏识，诏回天上肯重陪。
王寺簿过山园
作者：韩淲
朝代：宋

小园纔放一枝梅，便有传呼别驾来。
领略风光归草木，经行野路踏莓苔。
人间襟韵须吟笔，花底风流入酒杯。
公亦暂时相赏识，诏回天上肯重陪。
王干以诗寄和答
作者：韩淲
朝代：宋
体裁：古风

福唐荔子冬生花，青榕深深多释家。海山会府亦繁富，官自货盐常造茶。民以不冤刑狱折，无岁无人无一节。同僚斗牛应暖热，中酒过厅不可说。
王教授
作者：韩淲
朝代：宋
体裁：七言律诗

赤城霞抱玉麒麟，祖业传芳信有人。占得伦魁到名第，会将经济取通津。我归邂逅情如旧，君去相思话更新。燕麦风摇梅熟雨，为吟初度纪佳辰。
王教授将考试它州偶得五字送之
作者：韩淲
朝代：宋

常年寡游从，所值必名胜。
历谈或忘言，分袂每败兴。
旁观固多贤，此唱彼不应。
十手竞讥笑，熏莸亦其称。
岂谓落市朝，失马同堕甑。
栖迟理旧庐，竹几得深凭。
君侯意有余，能来步幽磴。
譬如须陀洹，果位当自证。
可无一言要，开我所愚懜。
相看檄司文，何由驻征镫。
无酒信云乏，有酒又若剩。
积雨凉气新，老病眼空瞪。
王教授将考试它州偶得五字送之
作者：韩淲
朝代：宋

常年寡游从，所值必名胜。历谈或忘言，分袂每败兴。旁观固多贤，此唱彼不应。十手竞讥笑，薰莸亦其称。岂谓落市朝，失马同堕甑。栖迟理旧庐，竹几得深凭。君侯意有馀，能来步幽磴。譬如须陀洹，果位当自證。可无一言要，开我所愚懜。相看檄司文，何由驻征镫。无酒信云乏，有酒又若剩。积雨凉气新，老病眼空瞪。
王景略对桓温扪虱而谈当世之务
作者：韩淲
朝代：宋

本谓温犹好，而能北伐功。自从扪虱后，绝意过江东。
王景略对桓温扪蝨而谈当世之务
作者：韩淲
朝代：宋

本谓温犹好，而能北伐功。
自从扪蝨后，绝意过江东。
王有道诗刊成谢林教授
作者：韩淲
朝代：宋
体裁：五言律诗

七卷灵溪集，有谁能为传。既劳亲校勘，便得与雕镌。从昔诗虽在，因兹名可全。摩挲新叙引，羡尔广文贤。
王校以诗送笋及一壶
作者：韩淲
朝代：宋

涧道迷蓬藿，山空且熟眠。雨多从蔽日，风横任吹烟。欢喜收笺翰，提携到酒泉。更逢初斸笋，急急和新篇。
王校以诗送笋及一壶
作者：韩淲
朝代：宋

磵道迷蓬藿，山空且熟眠。
雨多从蔽日，风横任吹烟。
欢喜收笺翰，提携到酒泉。
更逢初斸笋，急急和新篇。
王通叟自温之赣过门因得五字
作者：韩淲
朝代：宋

庵高一宿觉，不是二乘禅。
露柱灯笼裏，貍奴白牯边。
前资钦戒腊，参学待机缘。
吸尽西江水，从将此话传。
王通叟自温之赣过门因得五字
作者：韩淲
朝代：宋

庵高一宿觉，不是二乘禅。露柱灯笼里，狸奴白牯边。前资钦戒腊，参学待机缘。吸尽西江水，从将此话传。
玩易
作者：韩淲
朝代：宋

刚决柔爻是五阳，一年春数此方强。希夷只把临分画，龙见于田意最长。太玄准易装为旅，历气推详阳夏时。亲寡且从人事说，艮离山火去何之。
玩易·其一
作者：韩淲
朝代：宋
体裁：七言绝句

刚决柔爻是五阳，一年春数此方强。希夷只把临分画，龙见于田意最长。
玩易·其二
作者：韩淲
朝代：宋
体裁：七言绝句

太玄准易装为旅，历气推详阳夏时。亲寡且从人事说，艮离山火去何之。
珪山主送兰笋寻十年前旧诗韵用以寄之·其一
作者：韩淲
朝代：宋
体裁：七言绝句

幽兰新笋为谁来，想见山居一一栽。春日迟迟风淡淡，几番成竹几枝开。
珪山主送兰笋寻十年前旧诗韵用以寄之·其二
作者：韩淲
朝代：宋
体裁：七言绝句

十年作别信多时，失喜寻思得旧诗。和韵且寻人寄与，不同香味两相知。
珪莹中借庵
作者：韩淲
朝代：宋
体裁：七言绝句

水明山月更閒身，笔底风尘事事新。宾主历然应绝倒，镇常输与住庵人。
琴僧见过
作者：韩淲
朝代：宋

孤山从昔有琴聪，不但寻声指甲中。一似少游闻复语，几曾著眼送飞鸿。涧上秋深黄叶多，素琴终日奏云和。上人过我还休去，一段风光可奈何。
琴僧见过·其一
作者：韩淲
朝代：宋

孤山从昔有琴聪，不但寻声指甲中。一似少游闻复语，几曾著眼送飞鸿。
琴僧见过·其一
作者：韩淲
朝代：宋

孤山从昔有琴聪，不但寻声指甲中。
一似少游闻復语，几曾着眼送飞鸿。
琴僧见过·其二
作者：韩淲
朝代：宋
体裁：七言绝句

涧上秋深黄叶多，素琴终日奏云和。上人过我还休去，一段风光可奈何。
瑞云堂
作者：韩淲
朝代：宋

堆径残花落艳阳，通幽何处觅禅房。留连尽日南溪上，热恼都忘眼界凉。昏昏烟暖带芜城，画出僧坊一岸清。谁过桥来共幽讨，碧罗纹里小溪平。禅月台边洗墨池，春晴风里看诗碑。同来不是红尘客，香拂茶烟两鬓吹。
瑞云堂·其一
作者：韩淲
朝代：宋
体裁：七言绝句

堆径残花落艳阳，通幽何处觅禅房。留连尽日南溪上，热恼都忘眼界凉。
瑞云堂·其三
作者：韩淲
朝代：宋

禅月台边洗墨池，春晴风裏看诗碑。
同来不是红尘客，香拂茶烟两鬓吹。
瑞云堂·其三
作者：韩淲
朝代：宋

禅月台边洗墨池，春晴风里看诗碑。同来不是红尘客，香拂茶烟两鬓吹。
瑞云堂·其二
作者：韩淲
朝代：宋

昏昏烟暖带芜城，画出僧坊一岸清。
谁过桥来共幽讨，碧罗纹裏小溪平。
瑞云堂·其二
作者：韩淲
朝代：宋

昏昏烟暖带芜城，画出僧坊一岸清。谁过桥来共幽讨，碧罗纹里小溪平。
瑞竹寺
作者：韩淲
朝代：宋
体裁：七言律诗

白云夜伴岩扉宿，虚籁幽幽意自春。回首驱驰因薄宦，平生萧散本閒人。风摧老木岚光静，霜逼早梅天气新。眼底明朝更清绝，便成西去也逡巡。
瑞香
作者：韩淲
朝代：宋
体裁：七言律诗

花如素馨微较密，叶似杨梅团且长。石竹染成鱼尾色，辛夷吹得麝脐香。移根雅入芝兰室，得种迥非桃李场。小槛平林暗芳草，一轩轻露湿朝阳。
瑞鹧鸪·南兰陵郡鹧鸪词
作者：韩淲
朝代：宋
体裁：词

南兰陵郡鹧鸪词。底用登临更赋诗。贵不能淫非一日，老当益壮未多时。人间天上风云会，眼底眉前岁月知。只有海门横北固，宦情随牒想推移。
瑩中自馀杭送兰笋
作者：韩淲
朝代：宋

青璧兰花带土来，极知禅老为移栽。斩新叶底含风露，满眼尘埃亦暂开。常记林间烧笋时，饱餐香饭浪吟诗。如今白发王城里，甜苦堆盘只自知。
瓢泉
作者：韩淲
朝代：宋
体裁：七言绝句

凿石为瓢意若何，泉声流出又风波。我来石上弄泉水，祗道希颜情味多。
瓶中花
作者：韩淲
朝代：宋

枝持三数花，已着风露香。
而復满把来，汲瓶置书房。
身心我身心，染净皆秋光。
今夜月圆明，更妙非红黄。
瓶中花
作者：韩淲
朝代：宋

枝持三数花，已著风露香。而复满把来，汲瓶置书房。身心我身心，染净皆秋光。今夜月圆明，更妙非红黄。
瓶间薝卜
作者：韩淲
朝代：宋

碧叶瑶光发净香，熏风吹我小书房。
日长饮罢支颐坐，忘却浮生鬓髮苍。
瓶间薝卜
作者：韩淲
朝代：宋

碧叶瑶光发净香，薰风吹我小书房。日长饮罢支颐坐，忘却浮生鬓发苍。
生查子·题梅溪橘阁词
作者：韩淲
朝代：宋

霜叶柳塘风，烟蕊梅溪渡。茅店问村醪，未许空归去。倚杖小裴回，写我吟边句。醉眼复何之，落日孤鸿处。
生查子（晴色入青山）
作者：韩淲
朝代：宋
体裁：词

晴色入青山，更见飞花晚。不是不登临，自是心情懒。试襞小红笺，与写天涯怨。杜宇一声春，楼下沧波远。
生查子（梅和柳）
作者：韩淲
朝代：宋
体裁：词

山意入春晴，都是梅和柳。白白与青青，日映风前酒。归去也如何，路上休回首。各自做新年，柳袅梅枝瘦。
生查子（梅溪橘阁词）
作者：韩淲
朝代：宋
体裁：词

霜叶柳塘风，烟蕊梅溪渡。茅店问村醪，未许空归去。
倚杖小徘徊，写我吟边句。醉眼复何之，落日孤鸿处。
用处晦韵送蕲州赵教授有怀寺簿王圣俞丈
作者：韩淲
朝代：宋

得官居上第，掌教喜青春。敩学须相长，仁贤必可亲。举文元不易，斯道本常亲。若理中州话，应逢旧德人。
用处晦韵送蕲州赵教授有怀寺簿王圣俞丈
作者：韩淲
朝代：宋

得官居上第，掌教喜青春。
斆学须相长，仁贤必可亲。
举文元不易，斯道本常亲。
若理中州话，应逢旧德人。
用昌甫寄晁于潜诗韵寄之
作者：韩淲
朝代：宋

相望于潜信宿中，为吟赵句忆坡翁。如今文物依然在，剩欲褰裳一笑同。麈尾缘尘已一年，北关门外夜行船。萧萧秃发深秋影，心往形留只慨然。新凉吹到数行书，香入岩花麝不如。知我京华老无力，满壶清酒载勤渠。
用昌甫寄晁于潜诗韵寄之·其一
作者：韩淲
朝代：宋
体裁：七言绝句

相望于潜信宿中，为吟赵句忆坡翁。如今文物依然在，剩欲褰裳一笑同。
用昌甫寄晁于潜诗韵寄之·其三
作者：韩淲
朝代：宋
体裁：七言绝句

新凉吹到数行书，香入岩花麝不如。知我京华老无力，满壶清酒载勤渠。
用昌甫寄晁于潜诗韵寄之·其二
作者：韩淲
朝代：宋

麈尾缘尘已一年，北关门外夜行船。萧萧秃发深秋影，心往形留只慨然。
用昌甫寄晁于潜诗韵寄之·其二
作者：韩淲
朝代：宋

麈尾缘尘已一年，北关门外夜行船。
萧萧秃髮深秋影，心往形留只慨然。
田里间见荷花
作者：韩淲
朝代：宋

避暑暑复至，乘凉凉未来。平生欲快意，命也何疑哉。驾言田里间，薰风动蒿莱。小池其谁家，亦有荷花开。
田里间见荷花
作者：韩淲
朝代：宋

避暑暑復至，乘凉凉未来。
平生欲快意，命也何疑哉。
驾言田里间，熏风动蒿莱。
小池其谁家，亦有荷花开。
田间
作者：韩淲
朝代：宋
体裁：古风

乌麦相看种，黄籼已皆熟。坳塘无剩水，古径堕枯木。贫多收刈迟，勤有翻耕速。整履步大田，扶藜问幽谷。
画竹
作者：韩淲
朝代：宋

万叶扶疎落画檐，清风吹影上疎帘。
人间翰墨閒游戏，一笔挥成不用添。
画竹
作者：韩淲
朝代：宋

万叶扶疏落画檐，清风吹影上疏帘。人间翰墨閒游戏，一笔挥成不用添。
留客煮餠因过山寺煎茶
作者：韩淲
朝代：宋

旋扫荒凉喜客来，胡床随处坐徘徊。
野亭汤餠谈方透，山寺茶香望转开。
风近凛秋多落叶，雨收残照少飞埃。
大都识赏非难事，莫被旁人富贵催。
留客煮饼因过山寺煎茶
作者：韩淲
朝代：宋

旋扫荒凉喜客来，胡床随处坐徘徊。野亭汤饼谈方透，山寺茶香望转开。风近凛秋多落叶，雨收残照少飞埃。大都识赏非难事，莫被旁人富贵催。
留永丰数日告归偶成五字别文叔
作者：韩淲
朝代：宋

金飈肃商声，皓魄丽清景。
思子泪成河，触目意莫骋。
故人有嘉招，庸敢惮造请。
行行涉大川，往往度崇岭。
一登君子堂，弥旬获规儆。
小饮兴颇浓，共学议尤炳。
章泉来诗翁，此话亦隽永。
人生长暌疎，聚集每俄顷。
兴言故山归，旱暵忧復耿。
此处虽未同，可昧寸心冏。
世涂纷爱憎，吾儒挈裘领。
留永丰数日告归偶成五字别文叔
作者：韩淲
朝代：宋

金飙肃商声，皓魄丽清景。思子泪成河，触目意莫骋。故人有嘉招，庸敢惮造请。行行涉大川，往往度崇岭。一登君子堂，弥旬获规儆。小饮兴颇浓，共学议尤炳。章泉来诗翁，此话亦隽永。人生长暌疏，聚集每俄顷。兴言故山归，旱暵忧复耿。此处虽未同，可昧寸心囧。世涂纷爱憎，吾儒挈裘领。
留连三宿将出山社雨甚至二十一日
作者：韩淲
朝代：宋

社瓮同倾酒易深，留连风雨为沈吟。兴言大抵多怀旧，何事如斯直至今。下榻新窗还抵掌，扶舆旧隐只关心。归寻来路村村柳，馀霭春空日半阴。
留连三宿将出山社雨甚至二十一日
作者：韩淲
朝代：宋

社瓮同倾酒易深，留连风雨为沈吟。
兴言大抵多怀旧，何事如斯直至今。
下榻新窗还抵掌，扶舆旧隠只关心。
归寻来路村村柳，余霭春空日半阴。
病
作者：韩淲
朝代：宋
体裁：七言绝句

病无情绪惰吟诗，笔砚空存兴已非。满眼绿阴春树老，小窗初日动晴晖。
登一杯亭
作者：韩淲
朝代：宋

当年丞相一登临，酒畔峥嵘万古心。重整乾坤归庙社，却留岁月在山林。荒寻野阁甘棠蔽，名占高台岘首深。见说治中新筑就，肯堂三叹有遗音。旄麾谁不典方州，何事邦人记昔游。时令纵非名转盛，灵山如画水西流。吾侪只得诗模仿，尔辈焉知酒拍浮。却忆环滁最佳处，醉翁亭子至今留。
登一杯亭·其一
作者：韩淲
朝代：宋

当年丞相一登临，酒畔峥嵘万古心。重整乾坤归庙社，却留岁月在山林。荒寻野阁甘棠蔽，名占高台岘首深。见说治中新筑就，肯堂三叹有遗音。
登一杯亭·其一
作者：韩淲
朝代：宋

当年丞相一登临，酒畔峥嵘万古心。
重整干坤归庙社，却留岁月在山林。
荒寻野阁甘棠蔽，名占高台岘首深。
见说治中新筑就，肯堂三叹有遗音。
登一杯亭·其二
作者：韩淲
朝代：宋
体裁：七言律诗

旄麾谁不典方州，何事邦人记昔游。时令纵非名转盛，灵山如画水西流。吾侪只得诗模仿，尔辈焉知酒拍浮。却忆环滁最佳处，醉翁亭子至今留。
登晒簑台
作者：韩淲
朝代：宋

半村台上看晒簑，风日清美奈翁何。
山空无云江不波，老来渔钓閒婆娑。
门前车马谁经过，取浊酒饮健句哦。
我虽不言兴已多，却因此翁思老坡。
登晒蓑台
作者：韩淲
朝代：宋

半村台上看晒蓑，风日清美奈翁何。山空无云江不波，老来渔钓閒婆娑。门前车马谁经过，取浊酒饮健句哦。我虽不言兴已多，却因此翁思老坡。
登税亭赋江天
作者：韩淲
朝代：宋
体裁：七言绝句

推窗閒为写江天，水色浮晴澹薄烟。嗟我与君皆老矣，橹声帆影眼茫然。
登虎丘西庵
作者：韩淲
朝代：宋
体裁：七言绝句

来访西庵三畏堂，山林草树只青苍。剑池不洗行人恨，石上春风白日长。
白日偶无客青山长对门
作者：韩淲
朝代：宋

云低树头青，风急叶背白。一坞无来人，鸟语斗格磔。枕流饭脱粟，长夏以终日。曳屣行歌商，风轩时弄笔。身心既已闲，吟风兴亦偶。山东打茶声，睡思忽抖擞。人生等戏剧，衮衮徒区区。老身其回头，今有古非无。朝市无遗音，丘园有绝迹。蓬茅晏不开，才开待迎客。涧浅山四合，泠泠浸青青。略彴度前林，更有泉上亭。不见屋外溪，但见屋上山。云月复风雨，展转朝暮间。崦霭得广茂，虚明失深长。一曲冬月暖，数家夏日凉。何由芰制衣，岂必兰为佩。一笠一蓑轻，田渔且相对。牵牛槿花底，攲拄破篱门。旋买深村酒，因倾老瓦盆。
白日偶无客青山长对门·其一
作者：韩淲
朝代：宋
体裁：五言绝句

云低树头青，风急叶背白。一坞无来人，鸟语斗格磔。
白日偶无客青山长对门·其一〇
作者：韩淲
朝代：宋

牵牛槿花底，欹拄破篱门。
旋买深村酒，因倾老瓦盆。
白日偶无客青山长对门·其七
作者：韩淲
朝代：宋

不见屋外溪，但见屋上山。云月复风雨，展转朝暮间。
白日偶无客青山长对门·其七
作者：韩淲
朝代：宋

不见屋外溪，但见屋上山。
云月復风雨，展转朝暮间。
白日偶无客青山长对门·其三
作者：韩淲
朝代：宋
体裁：五言绝句

身心既已闲，吟风兴亦偶。山东打茶声，睡思忽抖擞。
白日偶无客青山长对门·其九
作者：韩淲
朝代：宋

何由芰制衣，岂必兰为佩。
一笠一簑轻，田渔且相对。
白日偶无客青山长对门·其九
作者：韩淲
朝代：宋

何由芰制衣，岂必兰为佩。一笠一蓑轻，田渔且相对。
白日偶无客青山长对门·其二
作者：韩淲
朝代：宋
体裁：五言绝句

枕流饭脱粟，长夏以终日。曳屣行歌商，风轩时弄笔。
白日偶无客青山长对门·其五
作者：韩淲
朝代：宋
体裁：五言绝句

朝市无遗音，丘园有绝迹。蓬茅晏不开，才开待迎客。
白日偶无客青山长对门·其八
作者：韩淲
朝代：宋
体裁：五言绝句

崦霭得广茂，虚明失深长。一曲冬月暖，数家夏日凉。
白日偶无客青山长对门·其六
作者：韩淲
朝代：宋

涧浅山四合，泠泠浸青青。略彴度前林，更有泉上亭。
白日偶无客青山长对门·其六
作者：韩淲
朝代：宋

涧浅山四合，泠泠浸青青。
畧彴度前林，更有泉上亭。
白日偶无客青山长对门·其十
作者：韩淲
朝代：宋

牵牛槿花底，攲拄破篱门。旋买深村酒，因倾老瓦盆。
白日偶无客青山长对门·其四
作者：韩淲
朝代：宋
体裁：五言绝句

人生等戏剧，衮衮徒区区。老身其回头，今有古非无。
白莲庵分韵
作者：韩淲
朝代：宋
体裁：五言律诗

好客不常遭，登临眼自高。湖山起烟雾，江海暗风涛。酒美情尤畅，诗清气本豪。相从真可乐，左手记持螯。
白髭一茎欣然为赋
作者：韩淲
朝代：宋

发已经年白，今朝又到须。形容真易改，心事合全无。晓室开青镜，晴窗据槁梧。门前谁送酒，不恨老东吴。
白髭一茎欣然为赋
作者：韩淲
朝代：宋

髮已经年白，今朝又到鬚。
形容真易改，心事合全无。
晓室开青镜，晴窗据槁梧。
门前谁送酒，不恨老东吴。
白龙洞
作者：韩淲
朝代：宋
体裁：七言绝句

西湖浪宕我能知，却赋龙岩老古锥。便做诗家元不恶，华亭举棹是因谁。
百字令·寿南枝
作者：韩淲
朝代：宋

诏飞天上，看金狨系马，西湖风月。朝罢香烟携满袖，身在琼楼玉阙。锦绣肝肠，珠玑欬唾，绿鬓非华发。与谁经济，河山应笑吴越。且把春酒寻梅，年年眉寿，坐对南枝发。兵卫朱门森画戟，醉舞尘生罗袜。山面高堂，溪浮新舰，留取邦人说。等闲馀事，一时如此奇绝。
百字令·念奴娇·诏飞天上
作者：韩淲
朝代：宋
体裁：词

诏飞天上，看金狨系马，西湖风月。
朝罢香烟携满袖，身在琼楼玉阙。
锦绣肝肠，珠玑欬唾，绿鬓非华发。
与谁经济，河山应笑吴越。
且把春酒寻梅，年年眉寿，坐对南枝发。
兵卫朱门生画戟，醉舞尘生罗袜。
山面高堂，溪浮新舰，留取邦人说。
等闲馀事，一时如此奇绝。
百字令·杨民瞻索古梅曲，次其韵
作者：韩淲
朝代：宋
体裁：词

园居好处，是古梅飞动、欺霜凌雪。底问纷华桃李态，自倚天姿明洁。城外灵山，桥头玉水，多少佳风月。岁寒时候，南枝尤与清绝。几回唤酒寻诗，诗成小醉，絮帽浑敧侧。领略不辞身跌宕，一洗群儿啁哳。太始遗音，元和新样，到了都难说。草玄经在，对花何闷孤寂。
百字令·杨民瞻索古梅曲，次其韵
作者：韩淲
朝代：宋
体裁：词

园居好处，是古梅飞动、欺霜凌雪。底问纷华桃李态，自倚天姿明洁。城外灵山，桥头玉水，多少佳风月。岁寒时候，南枝尤与清绝。几回唤酒寻诗，诗成小醉，絮帽浑欹侧。领略不辞身跌宕，一洗群儿啁哳。太始遗音，元和新样，到了都难说。草玄经在，对花何闷孤寂。
百字令（寿南枝）
作者：韩淲
朝代：宋

诏飞天上，看金狨系马，西湖风月。朝罢香烟摧满袖，身在琼楼玉阙。锦绣肝肠，珠玑欬唾，绿鬓非华发。与谁经济，河山应笑吴越。
且把春酒寻梅，年年眉寿，坐对南枝发。兵卫朱门森画戟，醉舞尘生罗袜。山面高堂，溪浮新舰，留取邦人说。等闲余事，一时如此奇绝。
百法庵次载叔韵
作者：韩淲
朝代：宋

云落山根蔽远江，渐迷高树到幽窗。须臾细雨风收处，画出苍洲白鸟双。日迟无处著诗狂，寄傲僧窗小小房。一阵杨花风澹荡，试回清梦到池塘。春晚杨花撩乱开，推窗情味兴裴徊。风生但觉堂堂去，日照还看款款来。脚底楼台尽管弦，长安人物信骈阗。夜深祇有疏更在，满地月明光皎然。城都花卖已逢梅，不觉光阴日夜来。浅白深红知几许，薰风又见渚莲开。从昔韶华不负人，软红尘里帝城春。平高一望多杨柳，殢雨沾风处处新。潮上钱塘海舶行，片帆攲侧度空明。颠风骇浪时常事，三老长年未必惊。翠泼春窗山数重，回坡复岭更高丛。一声啼鸟破幽梦，抚槛露华清晓中。地占高明因指顾，万人如蚁正卑喧。江声忽起晚风急，一片斜阳过眼前。日中为市昼昏昏，万代交驰不但今。江浙之南数吴会，九天宫殿五云深。夜凉河汉粲荧荧，灯火天街更不停。十里珠帘真昨梦，杜郎霜鬓已如星。
百法庵次载叔韵·其一
作者：韩淲
朝代：宋
体裁：七言绝句

云落山根蔽远江，渐迷高树到幽窗。须臾细雨风收处，画出苍洲白鸟双。
百法庵次载叔韵·其七
作者：韩淲
朝代：宋

潮上钱塘海舶行，片帆攲侧度空明。颠风骇浪时常事，三老长年未必惊。
百法庵次载叔韵·其七
作者：韩淲
朝代：宋

潮上钱塘海舶行，片帆欹侧度空明。
颠风骇浪时常事，三老长年未必惊。
百法庵次载叔韵·其三
作者：韩淲
朝代：宋
体裁：七言绝句

春晚杨花撩乱开，推窗情味兴裴徊。风生但觉堂堂去，日照还看款款来。
百法庵次载叔韵·其九
作者：韩淲
朝代：宋
体裁：七言绝句

地占高明因指顾，万人如蚁正卑喧。江声忽起晚风急，一片斜阳过眼前。
百法庵次载叔韵·其二
作者：韩淲
朝代：宋

日迟无处着诗狂，寄傲僧窗小小房。
一阵杨花风澹荡，试回清梦到池塘。
百法庵次载叔韵·其二
作者：韩淲
朝代：宋

日迟无处著诗狂，寄傲僧窗小小房。一阵杨花风澹荡，试回清梦到池塘。
百法庵次载叔韵·其五
作者：韩淲
朝代：宋

城都花卖已逢梅，不觉光阴日夜来。
浅白深红知几许，熏风又见渚莲开。
百法庵次载叔韵·其五
作者：韩淲
朝代：宋

城都花卖已逢梅，不觉光阴日夜来。浅白深红知几许，薰风又见渚莲开。
百法庵次载叔韵·其八
作者：韩淲
朝代：宋
体裁：七言绝句

翠泼春窗山数重，回坡复岭更高丛。一声啼鸟破幽梦，抚槛露华清晓中。
百法庵次载叔韵·其六
作者：韩淲
朝代：宋

从昔韶华不负人，软红尘裏帝城春。
平高一望多杨柳，殢雨霑风处处新。
百法庵次载叔韵·其六
作者：韩淲
朝代：宋

从昔韶华不负人，软红尘里帝城春。平高一望多杨柳，殢雨沾风处处新。
百法庵次载叔韵·其十
作者：韩淲
朝代：宋
体裁：七言绝句

日中为市昼昏昏，万代交驰不但今。江浙之南数吴会，九天宫殿五云深。
百法庵次载叔韵·其十一
作者：韩淲
朝代：宋
体裁：七言绝句

夜凉河汉粲荧荧，灯火天街更不停。十里珠帘真昨梦，杜郎霜鬓已如星。
百法庵次载叔韵·其四
作者：韩淲
朝代：宋

脚底楼台尽管弦，长安人物信骈阗。夜深祇有疏更在，满地月明光皎然。
百法庵次载叔韵·其四
作者：韩淲
朝代：宋

脚底楼台尽管絃，长安人物信骈阗。
夜深祇有疎更在，满地月明光皎然。
监仓赵十忠训挽诗
作者：韩淲
朝代：宋

先契俄三世，新交仅七年。于中虽断落，方始要周旋。志勇科名换，身劳疾病缠。寿藏留石窆，耆彦定铭镌。经史閒常说，诗文喜或编。见贤知尚友，忧国问筹边。宗室多名世，庄家喜有年。崇公元盛大，郡从已腾骞。
监仓赵十忠训挽诗·其一
作者：韩淲
朝代：宋
体裁：五言律诗

先契俄三世，新交仅七年。于中虽断落，方始要周旋。志勇科名换，身劳疾病缠。寿藏留石窆，耆彦定铭镌。
监仓赵十忠训挽诗·其二
作者：韩淲
朝代：宋
体裁：五言律诗

经史閒常说，诗文喜或编。见贤知尚友，忧国问筹边。宗室多名世，庄家喜有年。崇公元盛大，郡从已腾骞。
盖稀之作乌程县
作者：韩淲
朝代：宋

十年重入长安市，常把西林倒载人。少为弦歌看抚字，莫须杯酒话酸辛。三贤久觉两无有，千首何如一已真。秃发顾予皆老矣，朝家更化孰知津。
盖稀之作乌程县
作者：韩淲
朝代：宋

十年重入长安市，常把西林倒载人。
少为弦歌看抚字，莫须杯酒话酸辛。
三贤久觉两无有，千首何如一已真。
秃髮顾予皆老矣，朝家更化孰知津。
看士人应举
作者：韩淲
朝代：宋

六年不到秋场屋，懒散低回强自宽。
本谓有缘居上第，可令无分作粗官。
小来勇往痴心在，老去羞将冷眼看。
笑杀杜陵纨袴句，只知多误是儒冠。
看士人应举
作者：韩淲
朝代：宋

六年不到秋场屋，懒散低回强自宽。本谓有缘居上第，可令无分作粗官。小来勇往痴心在，老去羞将冷眼看。笑杀杜陵纨裤句，只知多误是儒冠。
看梅
作者：韩淲
朝代：宋

小园春早喜梅开，烟敛风回月色来。
香细静知宜竹树，影孤清与散莓苔。
幽幽山嘴疎钟韵，耿耿楼头画角哀。
自笑年年被花恼，十分情味为衔杯。
看梅
作者：韩淲
朝代：宋

小园春早喜梅开，烟敛风回月色来。香细静知宜竹树，影孤清与散莓苔。幽幽山嘴疏钟韵，耿耿楼头画角哀。自笑年年被花恼，十分情味为衔杯。
看梅
作者：韩淲
朝代：宋

竹篱围着一株梅，不道青春昨夜回。
繁蘂嫩条花萼底，也须知我有诗来。
看梅
作者：韩淲
朝代：宋

竹篱围著一株梅，不道青春昨夜回。繁蕊嫩条花萼底，也须知我有诗来。
眼儿媚·下郭赵园
作者：韩淲
朝代：宋
体裁：词

西溪回合小青苍。梅雨弄残阳。意行陇亩，景分庭院，乳燕春长。酒深不用人歌啸，锄圃试商量。细稀菜甲，旋寻蔬笋，一梦黄粱。
眼儿媚·东风拂槛露犹寒
作者：韩淲
朝代：宋
体裁：词

东风拂槛露犹寒。花重湿阑干。淡云殢日，晨光微透，帘幕香残。阴晴不定瑶阶润，新恨觉心阑。凭高望断，绿杨南陌，无限关山。
眼儿媚·社日
作者：韩淲
朝代：宋
体裁：词

风回香雪到梨花。山影是谁家。小窗未晚，重檐初霁，玉倚蒹葭。社寒不管人如此，依旧是天涯。碧云暮合，芳心撩乱，醉眼横斜。
眼儿媚（下郭赵园）
作者：韩淲
朝代：宋
体裁：词

西溪回合小青苍。梅雨弄残阳。意行陇亩，景分庭院，乳燕春长。酒深不用人歌啸，锄圃试商量。细晞菜甲，旋寻蔬笋，一梦黄粱。
眼儿媚（社日）
作者：韩淲
朝代：宋
体裁：词

风回香雪到梨花。山影是谁家。小窗未晚，重檐初霁，玉倚蒹葭。社寒不管人如此，依旧在天涯。碧云暮合，芳心撩乱，醉眼横斜。
短吟
作者：韩淲
朝代：宋

高看复下看，长吟时短吟。人宁常适意，世或尽知音。灵运穿高屐，渊明理素琴。海隅风渺渺，山窟雪森森。
短吟
作者：韩淲
朝代：宋

高看復下看，长吟时短吟。
人宁常适意，世或尽知音。
灵运穿高屐，渊明理素琴。
海隅风渺渺，山窟雪森森。
石井
作者：韩淲
朝代：宋
体裁：七言绝句

碧山岩底水长流，要与骚人胜士游。霜气吹寒浮落叶，为扶藜杖看清幽。
石尉归杭
作者：韩淲
朝代：宋

吴越青山日日潮，鱼龙出没浪花骄。乾坤莽荡盘今古，贤否交驰迫市朝。我有诗书心自得，人无风月意难消。三年尉满归天路，柳色争春梅未飘。孤山梅与玉溪梅，溪上山根岁岁开。归到乡关须领略，相逢官路且裴徊。无非共醉穷冬景，其奈他吟处士来。篱落园林浮动处，定应回首我尘埃。
石尉归杭·其一
作者：韩淲
朝代：宋

吴越青山日日潮，鱼龙出没浪花骄。乾坤莽荡盘今古，贤否交驰迫市朝。我有诗书心自得，人无风月意难消。三年尉满归天路，柳色争春梅未飘。
石尉归杭·其一
作者：韩淲
朝代：宋

吴越青山日日潮，鱼龙出没浪花骄。
干坤莽荡盘今古，贤否交驰迫市朝。
我有诗书心自得，人无风月意难消。
三年尉满归天路，柳色争春梅未飘。
石尉归杭·其二
作者：韩淲
朝代：宋

孤山梅与玉溪梅，溪上山根岁岁开。归到乡关须领略，相逢官路且裴徊。无非共醉穷冬景，其奈他吟处士来。篱落园林浮动处，定应回首我尘埃。
石尉归杭·其二
作者：韩淲
朝代：宋

孤山梅与玉溪梅，溪上山根岁岁开。
归到乡关须领畧，相逢官路且裴徊。
无非共醉穷冬景，其奈他吟处士来。
篱落园林浮动处，定应回首我尘埃。
碧梧堂
作者：韩淲
朝代：宋

枝干亭亭叶叶疏，午阴收后晚凉初。客怀茗酒从容地，一色侵檐眼更虚。
碧梧堂
作者：韩淲
朝代：宋

枝榦亭亭叶叶疎，午阴收后晚凉初。
客怀茗酒从容地，一色侵檐眼更虚。
示儿
作者：韩淲
朝代：宋

士固贵诵说，人亦要力行。气质到深厚，心术尤分明。贵贱易迁变，是非多战争。直宜刚且正，无复弱而平。
示儿
作者：韩淲
朝代：宋

士固贵诵说，人亦要力行。
气质到深厚，心术尤分明。
贵贱易迁变，是非多战争。
直宜刚且正，无復弱而平。
示可然叟
作者：韩淲
朝代：宋

水声流出白云洞，正是楚天秋雨时。应过严陵滩下去，清风波面一丝知。往来常爱白龙洞，困借僧窗竹榻眠。几许客尘烦恼病，为渠泉石弄风烟。
示可然叟·其一
作者：韩淲
朝代：宋
体裁：七言绝句

水声流出白云洞，正是楚天秋雨时。应过严陵滩下去，清风波面一丝知。
示可然叟·其二
作者：韩淲
朝代：宋
体裁：七言绝句

往来常爱白龙洞，困借僧窗竹榻眠。几许客尘烦恼病，为渠泉石弄风烟。
示大儿峡州签书判官
作者：韩淲
朝代：宋
体裁：七言律诗

看儿遥宦离吾身，吏在廉平稳问津。积世衣冠当报国，随时禄秩莫忧贫。周旋同列防猜忌，出入其间节怒嗔。满眼江湖是三峡，堂堂祖业有偏亲。
示棐榘茶
作者：韩淲
朝代：宋

乃祖文名在，羣儿好读书。
愁深我将去，恨不汝同居。
风俗随时薄，人情莫自疎。
传家诗礼学，勤苦要三余。
示棐矩茶
作者：韩淲
朝代：宋

乃祖文名在，群儿好读书。愁深我将去，恨不汝同居。风俗随时薄，人情莫自疏。传家诗礼学，勤苦要三馀。
示病
作者：韩淲
朝代：宋
体裁：五言律诗

示病原非病，爱闲方始闲。水边宁欠水，山外更多山。我岂要人拙，人应嫌我顽。腊穷春又立，梅雪共斑斑。
社日无酒戏作
作者：韩淲
朝代：宋
体裁：七言绝句

世事纷纷不拟知，纵聋何必苦医治。旁观未会醒然意，更道为猪无太痴。
社雨
作者：韩淲
朝代：宋

空山水流涧，社雨掩篱门。云阴起微寒，药炉自常温。老懒一欠伸，开卷窗明昏。屋边桃李蹊，飞飞亦无言。开帘卷书坐，燕声烟雨中。时物依辰至，春社古所同。岂不知其然，岁月何匆匆。拥襟一闲谣，林花落檐风。
社雨·其一
作者：韩淲
朝代：宋
体裁：古风

空山水流涧，社雨掩篱门。云阴起微寒，药炉自常温。老懒一欠伸，开卷窗明昏。屋边桃李蹊，飞飞亦无言。
社雨·其二
作者：韩淲
朝代：宋
体裁：古风

开帘卷书坐，燕声烟雨中。时物依辰至，春社古所同。岂不知其然，岁月何匆匆。拥襟一闲谣，林花落檐风。
祖印寺俗云严光寺考治平堂牒乃光严也又言有子陵墓因往吊之
作者：韩淲
朝代：宋

长沟流水急，荒涂少人迹。扶舆问遗踪，晶晶度秋日。子陵谁复知，墓古莽榛棘。传闻虽未真，此意自无极。
祖印寺俗云严光寺考治平堂牒乃光严也又言有子陵墓因往弔之
作者：韩淲
朝代：宋

长沟流水急，荒涂少人迹。
扶舆问遗踪，晶晶度秋日。
子陵谁復知，墓古莽榛棘。
传闻虽未真，此意自无极。
祝英台近·寒食词
作者：韩淲
朝代：宋
体裁：词

馆娃宫，采香径，范蠡五湖侧。子夜吴歌，声缓不须拍。崇桃积李花间，芳洲绿遍，更冉冉、柳丝无力。试思忆。老去一片身心，辜负好春色。古往今来，时序恼行客。去年今日山中，如何知得。却又在、他乡寒食。
祝英台近·燕莺语
作者：韩淲
朝代：宋
体裁：词

海棠开，春已半，桃李又如许。一朵梨花，院落阑干雨。不禁中酒情怀，爱闲懊恼，都忘却、旧题诗处。燕莺语。溪岸点点飞绵，杨柳无重数。带得愁来，莫恁空休去。断肠芳草天涯，行云荏苒，和好梦、有谁分付。
祝英台近（寒食词）
作者：韩淲
朝代：宋
体裁：词

馆娃宫，采香径，范蠡五湖侧。子夜吴歌，声缓不须拍。崇桃积李花闲，芳洲绿遍，更冉冉、柳丝无力。试思忆。老去一片身心，孤负好春色。古往今来，时序恼行客。去年今日山中，如何知得。却又在、他乡寒食。
祝融吟
作者：韩淲
朝代：宋

绍熙三年冬，二十有五日。良月信城西，一火近千室。其间邸店多，吾亦仅六七。暮收五百钱，旦为十口实。兹乃例遭焚，隐忍不敢诘。閒常巷党人，意谓颇丰逸。高者即见鄙，下者但相疾。终岁纵栖栖，畴肯顾蓬荜。生产今泯焉，诸贤必能悉。祝融疑相吾，参元可同律。
祝融吟
作者：韩淲
朝代：宋

绍熙三年冬，二十有五日。
良月信城西，一火近千室。
其间邸店多，吾亦仅六七。
暮收五百钱，旦为十口实。
兹乃例遭焚，隠忍不敢诘。
閒常巷党人，意谓颇丰逸。
高者即见鄙，下者但相疾。
终岁纵栖栖，畴肯顾蓬荜。
生产今泯焉，诸贤必能悉。
祝融疑相吾，参元可同律。
禅月台
作者：韩淲
朝代：宋
体裁：七言律诗

山路难嫌脚力登，尽高高处又凭陵。岂无道院烧仙药，定有僧龛供佛灯。一任荐绅多习熟，都缘书册易因仍。屋头巷尾谁连壁，凉冷秋来老莫胜。
禅月台
作者：韩淲
朝代：宋
体裁：五言绝句

此台已芜没，禅月彼一时。得句僧窗下，空留洗墨池。
禅月台
作者：韩淲
朝代：宋

渺渺凉风起，木犀相次开。举家空自住，过客有谁来。已是冰溪棹，更寻禅月台。郁乎湖海气，鸥鸟莫惊猜。僧清知野逸，禅月有高台。自是登山去，谁非入寺来。孤花明密叶，落絮起荒苔。香篆茶瓯久，昏钟我未回。
禅月台
作者：韩淲
朝代：宋

贯休一去二百载，犹得灵山照玉溪。不是台高可留客，秋来人要觅诗题。寻得残僧上月台，雨云清薄未全开。茶瓯坐久酒杯举，桂树落香黄菊来。凉风吹雨过城头，不近重阳不是秋。断送清樽欺老病，吹台供得几多愁。蛩动一台秋气深，酒浮灯影唤微吟。不禁骚雅多悲兴，且与枯禅话息心。斋馀洗钵施生台，此路閒通一线开。笑杀渊明沽酒远，推将谁去挽谁来。
禅月台·其一
作者：韩淲
朝代：宋

渺渺凉风起，木犀相次开。举家空自住，过客有谁来。已是冰溪棹，更寻禅月台。郁乎湖海气，鸥鸟莫惊猜。
禅月台·其一
作者：韩淲
朝代：宋

渺渺凉风起，木犀相次开。
举家空自住，过客有谁来。
已是冰溪棹，更寻禅月台。
鬰乎湖海气，鸥鸟莫惊猜。
禅月台·其一
作者：韩淲
朝代：宋
体裁：七言绝句

贯休一去二百载，犹得灵山照玉溪。不是台高可留客，秋来人要觅诗题。
禅月台·其三
作者：韩淲
朝代：宋
体裁：七言绝句

凉风吹雨过城头，不近重阳不是秋。断送清樽欺老病，吹台供得几多愁。